הוועדה המיוחדת לפניות הציבור, כנסת 17, פרוטוקול מספר 121, 2008-07-30 09:00

סופה לנדבר: על סדר היום ביטוח לאומי.

סופה לנדבר: אנחנו זוכרים את הישיבה הקודמת.

סופה לנדבר: אנחנו קיימנו ישיבה לפני מספר חודשים.

סופה לנדבר: ניסינו לקיים אותה לפני שבוע ימים.

סופה לנדבר: מסיבות שכולנו יודעים לא התקיימה.

סופה לנדבר: בעצם הישיבה הראשונה היתה כאשר את נכנסת לתפקיד והיית כאן יחד עם שר הרווחה ובעצם הנושא היה שיקבלו אנשים במוקד טלפוני, איך נבנתה המערכת, הפרטה במוקד שהיה קיים המון שנים ברחובות ובדימונה והמוקד בצפון ובעצם השירות הלקוי שלקוחות מקבלים.

סופה לנדבר: יחד עם זה מצב העובדים ובעצם אנחנו רוצים לדעת מה השתנה מאז.

סופה לנדבר: השר התחייב כאן שהוא יעשה הכול כדי שהנושא הזה יהיה אחד הנושאים המרכזיים בטיפול של השר.

סופה לנדבר: אנחנו רוצים לדעת מה התקדם מאז.

סופה לנדבר: שלי את רוצה?

שלי יחימוביץ': אני רוצה קודם לשמוע את המנכ"לית.

שלי יחימוביץ': אולי הכול ייפתר ונוכל לפזר את הישיבה מיד אחרי.

אסתר דומיניסי: בוקר טוב.

אסתר דומיניסי: אני רוצה להתנצל שלא הופעתי בוועדה בפעם הקודמת בגלל ישיבה עם הנכים אבל באותה נשימה אני רוצה להעיר שההשתלחות הפרועה על אי הופעתי היתה לא מידתית.

אסתר דומיניסי: אני חושבת שזה ממש לא תקין.

אסתר דומיניסי: כמו שאתם מצפים שאני אכבד את הכנסת באותה מדינה אני מצפה שהכנסת תכבד עובד מדינה שהיו לו התחייבויות אחרות.

אסתר דומיניסי: ראיתי את הכתבות ופשוט נדהמתי לחוסר המידתיות לאי הופעתי.

סופה לנדבר: אני לא מקבלת את ההערה שלך ואני אסביר למה.

סופה לנדבר: כל אחד בן אדם.

סופה לנדבר: מרימים טלפון ומודיעים.

סופה לנדבר: לא מקיימים באופן פתאומי ישיבה כשאת יודעת שאנחנו מקיימים ישיבה וציפינו וחיכנו לה הרבה זמן.

אסתר דומיניסי: אני קודם כל התנצלתי.

אסתר דומיניסי: היתה פה סמנכ"לית בכירה של המוסד אז זה לא היה מצב שלא היה אדם מהמוסד אבל אני רוצה לעבור לעצם העניין.

אסתר דומיניסי: אני רק מצאתי לנכון להעיר כי הכתבות שראיתי היו לטעמי במידה מוגזמת למרות שאני בהחלט מקבלת שהיה כעס וזה בהחלט לגיטימי.

אסתר דומיניסי: לעצם העניין, הנושא של המוקדים הטלפוניים אכן משימה שאנחנו מטפלים.

אסתר דומיניסי: גם אנחנו עדיין לא מרוצים מהייצוב או אי הייצוב של המערכת, אבל אני חושבת שיש שיפור גדול.

אסתר דומיניסי: ואני אגיד מה אנחנו עשינו ולאן פנינו בנושא הזה.

אסתר דומיניסי: (א) אם אנחנו נסתכל על הנתונים וכדאי שגם אנשים יבדקו מעת לעת מה מתרחש.

אסתר דומיניסי: אגב אני מצלצלת למוקד כל שבוע אנינימוס כדי לראות איך מגיבים ואיך עונים והאם חוזרים, ואני כן רואה שהמענים השתפרו מתחילת הדרך.

אסתר דומיניסי: אם אני מסתכלת היום רק לסבר את האוזן, מבחינת כמות הפניות למוקד.

אסתר דומיניסי: אנחנו מדברים היום בשנת 2008, יש 225 אלף מענים בחודש למוקד.

אסתר דומיניסי: אין ספק שזה מספר אדיר.

אסתר דומיניסי: שיחות שנענות.

אסתר דומיניסי: כמות הפניות היא יותר גבוהה.

אסתר דומיניסי: אבל אנחנו רואים פה שיפור גדול מאוד לעומת 2007.

אסתר דומיניסי: אם בשנת 2007 אחוז הנטישות היה 20% אנחנו ירדנו ל-10% של נטישות שאין ספק שזה שיפור.

אסתר דומיניסי: אם זמן ההמתנה הממוצע ב-2007 היה 3 דקות ו-44 שניות אנחנו נמצאים היום בשתי דקות ו-11 שניות בנושא של זמן המתנה.

אסתר דומיניסי: זה שיפור.

אסתר דומיניסי: אנחנו הולכים לכיוון שיהיה שיפור משמעותי יותר אבל אין ספק שנעשו דברים שצמצמו גם את כמות הנטישות וגם את זמן ההמתנה הממוצע.

אסתר דומיניסי: מה בעצם עשינו ומה הפילוחים שאנחנו הגענו אליהם כדי להבין את התהליכים.

אסתר דומיניסי: זו מערכת כבדה שבעצם בפרק זמן מאוד קצר נבנתה ולא בצורה הדרגתית ולכן הייצוב שלה הוא ייצוב בעייתי.

אסתר דומיניסי: אנחנו הוספנו 3 אנשים שלנו שהיו בביטוח הלאומי שהם כן תומכי ידע והם כן מבינים במטריה של המוסד.

אסתר דומיניסי: אנחנו ממנים מפקח מטעמנו.

אסתר דומיניסי: יצא מכרז למינוי מפקח שיהיה אדם קבוע במקום.

אסתר דומיניסי: אני עצמי ישבתי שעתיים במוקד, נצמדתי לאוזניות וביקשתי להבין איפה הבעיה, מה סוג הפניות, מה סוג המענים.

אסתר דומיניסי: וראינו, הנתונים מוצגים פה לפניכם, שרק 20% מהפניות הן פניות שמחייבות ידע מקצועי מעמיק.

אסתר דומיניסי: 80% מהפניות ממש, שלחתי מכתב, מתי התשובה, מתי פתוח, מה השעות, זאת אומרת דברים אינפורמטיביים .

אסתר דומיניסי: אנחנו היום עשינו עוד מהלך שהיום כל הסניפים שלנו יענו לכל המוקדים.

אסתר דומיניסי: בעוד שבעבר ענו שני מוקדים, גם למוקד השלישי יהיה מענה שזה מרחיב את הקשת של המענים שלנו בנושאים האלה.

אסתר דומיניסי: להגיד שאני מרוצה מאוד מהמצב, לא.

אסתר דומיניסי: אבל אני מאמינה שעוד מעט נעשה דרך נוספת ובהחלט יהיה שיפור משמעותי.

אסתר דומיניסי: אגב, אחת התוכניות שאנחנו מייצרים בכלל בנושא השירות של הביטוח הלאומי כי אני סבורה שהשירות לציבור במוסד לביטוח לאומי לא ניתן בצורה מספיק נגישה לציבור זה לייצר מרכזי שירות.

אסתר דומיניסי: אני מצפה שבכל מרכז שירות גם יהיה מענה טלפוני ובאמת שהוא יהיה פתוח יותר שעות וגם הציבור יוכל להגיע בצורה יותר נגישה ויותר זמינה בהתאם למצב הסוציו אקונומי של הישוב, המרחקים בין מרכז שירות למרכז שירות אחר, שאנחנו נייצר בכלל מערכת של שירות לציבור שהיא בהחלט איכותית יותר ונותנת מענים יותר טובים למפגש בין הציבור לבין המוסד לביטוח לאומי.

אסתר דומיניסי: עד כאן לגבי הנושא של המוקד.

אסתר דומיניסי: נכון שחברת הכנסת יחימוביץ תעלה את סוגית הנושא של חוק חברות כוח אדם שעומד להיכנס ב-1 באוקטובר ולבטח תבקש את ההתייחסות שלי.

אסתר דומיניסי: אז אם את רוצה אני אתייחס מיד.

אסתר דומיניסי: אם את רוצה להעלות את זה אז בבקשה.

אסתר דומיניסי: כמו שאתם מבינים החוק עומד להיכנס לתוקף ואני אמרתי את זה אתמול בהסתדרות, הופעתי בפורום בהסתדרות.

אסתר דומיניסי: לדעתי ההסתדרות לא נערכה מספיק טוב ולא סגרה את כל הקצוות מול כל הגופים עם כניסת החוק הזה, ובסופו של דבר, חלק מהבעיה שנוצרה נופלת היום על גופים, אפשר לצעוק הרבה על הביטוח הלאומי אבל הביטוח הלאומי לא קובע את רמות התקינה והביטוח הלאומי הוא לא זה שבאופן עצמאי קובע את התקציבים שלו מבחינת התקציב הניהולי.

אסתר דומיניסי: מכול מקום אנחנו כן הגענו להסדר עם האוצר שאנחנו נקבל כמות תקנים שנוכל לקלוט חלק מהאנשים, אני אומרת חלק, אני לא מתחייבת לקלוט את כולם.

אסתר דומיניסי: נכון שההנחיה שלי להביא אפילו למצב של פיצולי משרה כדי לקלוט כמה שניתן יותר אנשים.

אסתר דומיניסי: יש לנו איזשהם תקנים בסניפים שלנו ואני רוצה גם אנשים שלא יקלטו במוקד לקלוט בסניפים האחרים שלנו.

אסתר דומיניסי: אנחנו ביקשנו שכל האנשים יעשו מבחנים.

אסתר דומיניסי: נכון שהתקבלה איזושהי הנחיה מההסתדרות שאנשים מעל 5 שנים לא יעשו את המבחנים, ההנחיה הזאת לא מקובלת, היא גם לא נכונה משפטית.

אסתר דומיניסי: אני חושבת שזכותו של הארגון כשהוא קולט אנשים לשורותיו להיות משוכנע שהאנשים האלה הם באיכות המתאימה לביצוע כל המטלות של הארגון.

אסתר דומיניסי: כי אם הם נכנסים לאורך כל החיים לארגון זכותנו לדאוג שהאנשים האלה מתאימים לכל המטלות ואני לא אקבל אחר כך תלונות שהבן אדם לא ברמה מספקת כדי לתת שירותים שהם תמיכת ידע ולא מוקדן.

אסתר דומיניסי: זה נכון שהאנשים האלה שנכנסו לארגון עשו בזמנו בחינה אבל הבחינה היתה ברמה מאוד נמוכה של מוקדן.

אסתר דומיניסי: ברגע שהם הולכים להיהפך לתומכי ידע רמת הידע והכישורים הנדרשים ויכולת הלמידה הנדרשת מהם היא ברמה יותר גבוהה ממה שצריך מוקדן ועל כן אנחנו עומדים על כך שהם יעשו את המבחנים, ואנחנו נעשה מצידנו כל מאמץ בתקנים שאנחנו מקבלים מהאוצר.

שלי יחימוביץ': כמה תקנים?

אסתר דומיניסני: הדברים לא מסוכמים סופית אבל אני מאמינה שאם אנחנו מדברים שיש היום ברחובות כ-88 אנשים ואנחנו כפי שנראה ואני לא רוצה להגיד מספר סופי שלפחות כ-50 איש נוכל לקלוט מבחינת המוקדים.

אסתר דומיניסני: אני מצפה לקלוט בבאר שבע עוד איזושהי כמות מסוימת בסניף.

אסתר דומיניסני: אנשים מדימונה יוכלו להיקלט בבאר שבע.

אסתר דומיניסני: זה יהיה 34 בדימונה והשאר נמצאים ברחובות.

אסתר דומיניסני: ולכן ביקשנו להתחיל לעשות את המבחנים.

אסתר דומיניסני: ברגע שנקבל את התוצאות אנחנו נתחיל לקלוט את האנשים האלה.

שלי יחימוביץ': כלומר יש תקנים לכולם?

אסתר דומיניסני: אני אמרתי שאין תקנים לכולם.

אסתר דומיניסני: אני אומרת שוב המספר של התקנים האלה עדיין לא סופי אבל היות ולא כולם במשרות מלאות גם במוקדים הרי שאם נקבל תקנים, גם אם נקבל כמות שהם פחותה מהתקנים האלה הרי שאם נפצל את המשרות של האנשים אז נוכל לקלוט יותר אנשים.

אסתר דומיניסני: גם היום לא כולם עובדים במשרה מלאה.

שלי יחימוביץ': ראשית הגברת דומיניסיני אני רוצה להתייחס להערה שבה פתחת את דברייך על המתקפה שהיתה על כך שלא הגעת.

שלי יחימוביץ': היו כאן עשרות רבות של אנשים שהגיעו מדימונה, שהגיעו מרחובות, כדי לראות את פנייך ולשמוע אותך.

שלי יחימוביץ': לא תבענו את כבודנו שלנו.

שלי יחימוביץ': סופה ואני, אנחנו היינו ממילא בבניין.

שלי יחימוביץ': לא התאמצנו כדי להגיע לפה והיו לנו הרבה דברים אחרים לעשות ושתינו רצנו לישיבת סיעה, זה פתר לנו בעיה בלוח הזמנים.

שלי יחימוביץ': אבל אני חושבת שיש בזה הפגנת חוסר ערך כלפי האנשים האלה שכל אחד מהם הוא עולם ומלואו וכל אחד בא בנסיעה מיוחדת, ועמד בתור בשער פולמובו, כאחד האדם והגיע נרגש לפגוש אותך ולא פגש אותך.

שלי יחימוביץ': וזאת היתה פארסה שהתרחשה כאן.

שלי יחימוביץ': אנחנו לא תבענו את כבודנו שנפגע אלא את כבודם.

שלי יחימוביץ': זאת הערה לדברים האלה.

שלי יחימוביץ': את הפרדת בין עניין השירות לבין עניין ההעסקה.

שלי יחימוביץ': הנחת המוצא שלי ואני חושבת שכל מי שמתמצא בתחום יסכים איתי היא שחד הם.

שלי יחימוביץ': שני הדברים האלה הם בדיוק אותו עניין.

שלי יחימוביץ': כי ככל שהמוקדנית היא ותיקה, מיומנת, נושאת בחובה מטען של ידע, כך היא גם נותנת שירות יותר טוב.

שלי יחימוביץ': לא מדובר על שני מסלולים נפרדים.

שלי יחימוביץ': ואם את עכשיו תיקחי עובדת קבלן ותתחילי להכשיר אותה מחדש היא תיתן שירות הרבה פחות טוב.

שלי יחימוביץ': וזאת עובדה.

שלי יחימוביץ': ולכן גם הפערים המוכחים שכל פונה יודע אותם וכל מי שעשה עבודה והמ.מ.מ.

שלי יחימוביץ': וכול מוקדן יודע אותם, לכן הפערים העצומים בין מוקדי השירות שמועסקות בהם עובדות קבלן שנותן שירות לבין עובדות חברת כוח האדם, המוקדניות.

שלי יחימוביץ': ולכן אני ממש לא מבדילה בין שני הדברים.

שלי יחימוביץ': כשאני מדברת על היציבות התעסוקתית והמשך העסקתן של המוקדניות האלה אני מדברת על טובת הציבור.

שלי יחימוביץ': אנחנו מדברים בדיוק על אותה דבר.

שלי יחימוביץ': ההפרדה היא מלאכותית.

שלי יחימוביץ': אני לא הצלחתי להבין כל כך.

שלי יחימוביץ': אני גם לא מקבלת את הדברים שההסתדרות לא סגרה את הקצוות.

שלי יחימוביץ': זה לא תפקיד של ההסתדרות לסגור קצוות, סליחה.

שלי יחימוביץ': יש כאן חוק, הוא נכנס לתוקף, צריך לקיים אותו.

שלי יחימוביץ': ההסתדרות בכלל נועדה לעניינים אחרים, לא לדאוג שחוקי העבודה יאכפו.

שלי יחימוביץ': ההסתדרות מסדירה סכסוכי עבודה בדרכים שלה.

שלי יחימוביץ': זה שההסתדרות נכנסה כאן לתמונה זה מתוך דאגה לא מתוך חובה וכפייה.

שלי יחימוביץ': וגם את העניין של ההנחיה של ההסתדרות אני לא מקבלת.

שלי יחימוביץ': ההסתדרות לא צריכה לתת לכם הנחיות.

שלי יחימוביץ': אתם גם לא צריכים לקבל הנחיות של ההסתדרות.

אסתר דומיניסיני: על הבנות שלא להיבחן.

שלי יחימוביץ': הבנתי.

שלי יחימוביץ': אני לא מבינה את העניין הזה של המבחנים שאתם עושים עכשיו כדי לוודא שהן באיכות מתאימה.

שלי יחימוביץ': 10 שנים הן עבדו והכול היה בסדר ופתאום צריך לוודא שהן באיכות מתאימה?

שלי יחימוביץ': אני לא מבינה מה קרה כאן.

מרינה סולודקין: את לא זוכרת מה היה בכנסת בזמן של ריבלין שפתאום רצו לעשות בחינות לעובדי ניקיון.

מרינה סולודקין: לשרים לא עושים בחינות אבל לעובדי ניקיון כן עושים.

מרינה סולודקין: אז הייתי צריכה להיכנס לעניין.

שלי יחימוביץ': קודם כל אני רוצה לתקן את עצמי.

שלי יחימוביץ': לפי חוזר של נציבות שירות המדינה עובד שמועסק בפועל 5 שנים לא יעשו לו מבחנים.

שלי יחימוביץ': זה לא הנחייה של ההסתדרות.

שלי יחימוביץ': את טעית וגם אני טעיתי.

שלי יחימוביץ': כתוב מפורשות, "עובדי קבלן המועסקים בפועל ברציפות 5 שנים ומעלה באותו משרד יהיו פטורים מכל המבחנים האלה.

שלי יחימוביץ': " אני שומעת ממך דבר שמדאיג אותי.

שלי יחימוביץ': אני שומעת כשאני מנסה לקחת את הדברים ולא להיות יותר מדי אופטימית אני שומעת שאתם הולכים לפטר מוקדניות בביטוח הלאומי וזה לא מקובל עליי.

שלי יחימוביץ': החוק מחייב שתהפכו אותן לעובדות של הביטוח הלאומי.

שלי יחימוביץ': לא רק החוק אלא גם טובת הציבור שזקוק לשירותים המצוינים שלהן.

שלי יחימוביץ': להיפרד מהן עכשיו ראשית זה לא חוקי.

שלי יחימוביץ': זה בניגוד לחוק.

שלי יחימוביץ': או לפטר אותן או להעביר אותן באופן מדומה להעסקה אצל נותן שירות במקום אצל קבלן חברת כוח אדם, שני הנתיבים האלה הם לא חוקיים.

שלי יחימוביץ': יש רק נתיב אחד חוקי והוא להעסיק אותן בפועל כעבודות של הביטוח הלאומי, ואני שמעתי בין השורות באופן מאוד בוטה שחלק מהן הולכות להיות מפוטרות.

שלי יחימוביץ': דבר שהוא גם בניגוד לחוק, גם לא הוגן, גם לא מוסרי, גם לא צודק, וגם יפגע מאוד בציבור שזקוק לשירותים שלהן.

שלי יחימוביץ': כי מי יכנס במקומן אחרי שתעיפו אותן?

שלי יחימוביץ': תיכנס בחורה חדשה שלא מכירה את החומר והיא לא עומדת בסטנדרט שלהן והיא לא נותנת את השירות הטוב והמוכח שהן נותנות, ואני לא מבינה את ההיגיון שעומד מאחורי הדברים.

שלי יחימוביץ': אני גם לא רואה אתכם נלחמים על התקנים שלהן.

שלי יחימוביץ': אני לא רואה אתכם, לא אותך וגם לא את שר הרווחה מנהלים מאבק לקבל את התקנים כדי לתת לציבור את השירות שהוא זכאי לו.

שלי יחימוביץ': הבנתי את חוסר הבקיאות בחומר בפגישה הראשונה.

שלי יחימוביץ': זה מובן מאליו כשנכנסים לתפקיד.

שלי יחימוביץ': אני לא מקבלת היום את אוזלת היד ואת הרמת הידיים ואני גם לא מקבלת את מה שנאמר כאן בין השורות והוא שאתם הולכים לפטר מוקדניות ותיקות של הביטוח הלאומי.

אסתר דומיניסיני: אני רוצה להתייחס לדברים שלך.

אסתר דומיניסיני: קודם כל מי שמכיר את נושא המוקדים יודע שבארגונים אורך החיים של מוקדן מבחינת המאמץ של סוג העבודה בממוצע שיעור התחלופה הוא שנה וחצי.

אסתר דומיניסיני: וכל מי שמנהל מוקד יודע את זה.

אסתר דומיניסיני: אגב חלק הארי של המוקדניות בצפת הוא למעלה משנה.

אסתר דומיניסיני: יש לי פה נתון שמספר העובדים מעל שנה בצפת הוא 58 איש.

סופה לנדבר: כתוב שלפני מספר חודשים ב-25 לחודש את אמרת שאתם לא תעברו על החוק ואתם לא תעשו תרגילים שקבע המחוקק והעובדים במוקדים שלנו מגיעים ל-5 שנים.

סופה לנדבר: נצטרך לקלוט אותם.

סופה לנדבר: אז ככה את התחייבת.

אסתר דומיניסיני: כן, אבל לא כולם הם 5 שנים.

סופה לנדבר: אבל אנחנו עכשיו מדברים על אלו שמעל 5 שנים, כן?

אסתר דומיניסיני: ובתנאי שהם יעברו את המבחן של סף הכניסה שקיים לכלל העובדים שעובדים במוסד לביטוח לאומי.

אסתר דומיניסיני: מבחן זה לא עונש.

אסתר דומיניסיני: מבחן זה להיות בטוח שהארגון קולט את האנשים המתאימים.

סופה לנדבר: אבל בזמן שהם היו עובדי קבלן הם היו מתאימים?

סופה לנדבר: היום פתאום הם לא מתאימים?

אסתר דומיניסיני: בזמן שהם היו עובדי קבלן אומר לי איש משאבי אנוש שלנו שחלקם נקלטו והם לא בדיוק עמדו בסטנדרט הנדרש לקליטה.

אסתר דומיניסיני: ואני אומרת שוב הדרישות ממוקדן נמוכות מהדרישות מאדם שהוא תומך ידע.

אסתר דומיניסיני: לכן המאבק הנכון והראוי הוא לקלוט את העובדים המתאימים ולא להילחם על העניין אם הם יעשו בחינה.

אסתר דומיניסיני: כול אחד שרוצה שירות איכותי מעובדי מדינה רוצה שהאנשים שיתנו לו את השירות יהיו ברמת ידע, יכולת למידה נכונה.

אסתר דומיניסיני: כי האנשים האלה שייכנסו לארגון כעבור שנתיים יפנו למנהל שלהם ויגידו, אנחנו לא רוצים להיות יותר במוקד, תעבירו אותנו למקום אחר.

שלי יחימוביץ': אני לא מבינה.

שלי יחימוביץ': אבל תמשיכו גם להעסיק באמצעות נותני שירותים?

שלי יחימוביץ': כלומר אתם כן תמשיכו להעסיק עובדים באמצעות קבלנים.

אסתר דומיניסיני: לנו יש שתי צורות העסקה.

אסתר דומיניסיני: אחת של עובדי קבלן שזה המודל של ההפעלה בדימונה וברחובות ובצפת יש לנו אנחנו לא מעסיקים את האנשים האלה, הם מופעלים על ידי חברת טלאול שהיא נותנת למוסד לביטוח לאומי את השירות.

שלי יחימוביץ': לא.

שלי יחימוביץ': סליחה.

שלי יחימוביץ': אנחנו מדברים תמיד על אותה מוקדנית.

שלי יחימוביץ': בן אדם אחד שנמצא והוא עובד אצלכם.

שלי יחימוביץ': לכם יש שתי שיטות להעסיק אותו.

שלי יחימוביץ': אחת, דרך הדבר שקוראים לו קבלן כוח אדם, והשנייה דרך הדבר שקוראים לו נותן שירותים, שזה פיקציה שנועדה להקל עליכם להיפרד מאלה שעובדים באמצעות קבלני כוח אדם ולהעסיק אותם תחת השם הבדוי הזה שקוראים לו נותן שירותים.

שלי יחימוביץ': מאחורי השמות הפיקטיביים האלה נמצאת אותה מוקדנית שנותנת אותו שירות בדיוק.

שלי יחימוביץ': ואני מבקשת יושר אינטלקטואלי בעניין הזה.

שלי יחימוביץ': אני רוצה להגיד עוד דבר בהקשר הזה.

שלי יחימוביץ': הרי מה יקרה עכשיו?

שלי יחימוביץ': אתם תעסיקו אותם דרך "נותני השירותים" האלה.

שלי יחימוביץ': במקום אלה שתפטרו, לא נעים לי להסתכל עליהן אפילו ולדעת שחלק מהן הולכות הביתה.

שלי יחימוביץ': אתם תיקחו במקומן עובדת אחרת באמצעות נותן שירות כדי לכבס את המצפון ולעשות איזה תרגיל.

שלי יחימוביץ': ומה יקרה עוד 9 חודשים?

שלי יחימוביץ': כדי להמשיך בהתנהלות הזו של צורת ההעסקה אתם תפטרו אותן.

שלי יחימוביץ': הרי הן יפוטרו כל 9 חודשים ולא יהיה מאגר של מוקדניות עם ידע וותק של שנים כי אתם תדאגו באופן פעיל לזה שכול פעם שהן יהיו מספיק מיומנות הן ילכו הביתה על בסיס מחזורי.

אסתר דומיניסיני: היות ואנחנו מדברים על יושר אינטלקטואלי ואנחנו מדברים על מוסר ועל מצפון ועל דברים בהחלט כבדי משקל, אני חושבת שכדאי שגם המחוקק וגם כל מערכות השלטון יסתכלו נכוחה ולא יהיה פה איזשהו משחק שמצד אחד אלה שצריכים לבצע את המדיניות הם הלא ישרים והלא מוסריים.

אסתר דומיניסיני: צריך להבין שצורות ההעסקה בעולם ובמדינת ישראל השתנו בשנים האחרונות, ויש כל מיני מודלים של העסקת עובדים.

אסתר דומיניסיני: והדפוס הזה שהיה קיים בעולם ובמדינת ישראל שאדם נכנס לעבודה, קיבל קביעות ופרש ממנו לגמלאות הולך ונעלם מהעולם.

שלי יחימוביץ': לא נתת לי תשובה על כך שמפטרים אותן כל 9 חודשים.

אסתר דומיניסיני: אני אענה לך.

אסתר דומיניסיני: אני הראשונה שאשמח מאוד, את פנית לחשב הכללי, את פנית לגורמים אחרים, תקבע את החוקיות של צורות העסקה שונות במדינת ישראל.

אסתר דומיניסיני: זה מאוד יפה לבוא ולהתנפל על מנכ"ל הביטוח הלאומי.

אסתר דומיניסיני: אני לא מנהלת את כול שוק העבודה במדינת ישראל.

אסתר דומיניסיני: הרי זה נאיבי לבוא ולומר שהביטוח הלאומי הוא הגוף היחיד ועכשיו הוא שמפטר אנשים והוא עושה עוולות.

אסתר דומיניסיני: יש פה שוק עבודה במדינת ישראל ובכול העולם שהוא שינה את פניו.

אסתר דומיניסיני: והמלחמה לא צריכה להיות מופנית כלפי המוסד לביטוח לאומי אלא כלפי חוקיות ההעסקה וצורות ההעסקה.

שלי יחימוביץ': זה לא רק כלפיכם.

אסתר דומיניסיני: אני מרשה לעצמי לומר שיכול להיות שהכיוון צריך להיות בכלל כיוון אחר.

אסתר דומיניסיני: ואני באה ממקום שאני מכירה את שוק העבודה.

אסתר דומיניסיני: כשמדינת ישראל חוקקה את חוק פנסיית החובה ועברה לפנסיית צוברת רצתה לאפשר מצב שתהיה רציפות זכויות, שתהיה שמירה ממקום עבודה למקום עבודה, זה לא מחייב אדם להיות כל ימי חייו, 40 שנה ויותר באותו מקום עבודה.

אסתר דומיניסיני: יכול להיות צריך היום ללכת לחקיקה מסוג אחר שיוצרת רצף, יוצרת זכויות, ולא דווקא, אתה בא ואתה אומר, אדם חייב להיות באותו גוף?

אסתר דומיניסיני: בעולם יש פרויקטים.

אסתר דומיניסיני: אנשים מתקשרים לפרויקט, עוברים לפרויקט.

אסתר דומיניסיני: זאת צורת ההעסקה.

שלי יחימוביץ': תודה על ההרצאה המלומדת.

שלי יחימוביץ': יש לי מה להגיד על כול משפט שאמרת אבל לא קיבלתי תשובה על השאלה הספציפית, מה יקרה עם זה שכול 9 חודשים הם ילכו הביתה?

שלי יחימוביץ': עכשיו אני מדברת על הציבור.

אסתר דומיניסיני: לא כל 9 חודשים הן הולכות הביתה.

אסתר דומיניסיני: העובדה היא שהמצב החוקי שהיה קיים עד התאריך הזה הנתונים מעידים שלא כל 9 חודשים הלכו הביתה, לא במוקדים בדימונה וברחובות ולא במוקד בצפת.

שלי יחימוביץ': לא היה חוק חברות כוח אדם.

שלי יחימוביץ': לפי השיטה שלכם אתם תיאלצו לפטר כל 9 חודשים.

אסתר דומינסיני: לא.

אסתר דומינסיני: בדימונה וברחובות אלה שייקלטו הם עובדים שלנו.

שלי יחימוביץ': אני מדברת על אלה שיועסקו באמצעות נותני השירותים.

שלי יחימוביץ': אותם תפטרו כל 9 חודשים.

אסתר דומינסיני: לא צריך לפטר אותם בכלל.

מזור בהיינה: אני רוצה לדעת, לקבל תשובה כן או לא, שחור לבן, מהמנכ"לית האם יש בכוונת המוסד להמשיך להחזיק במוקדים האלה בכנות?

מזור בהיינה: ממילא תוכלו להיעזר בנו בעניין הזה.

מזור בהיינה: זה ממש לא פשוט.

מזור בהיינה: היינו שבעי רצון מהתפקוד שנותנים העובדים הנפלאים לציבור.

מזור בהיינה: בסיוע הזה שהציבור מקבל, בסוג אוכלוסייה של אנשים כמו אנשים שהם מוגבלים, או עולים חדשים, או מבוגרים, שמבחינתי השירות הזה אמור להיות באמת שירות לאומי, וזה כבוד גדול למדינה.

מזור בהיינה: תוך כדי הדיבור שלך אני שומע שהפניות הן לא מקצועיות.

מזור בהיינה: הדרישות והטלפונים והמכתבים, מי גרם שהדבר הזה ייראה כלא מקצועי או שאין בו צורך?

מזור בהיינה: האם נותנים לעובדים כוח שיתנו לאזרחים את התשובות המתאימות.

מזור בהיינה: אני מבטיח לך שהמון אנשים לא יודעים את הזכויות שלהם.

מזור בהיינה: ופה אני תוהה על הכוונה פה לכרסם או לסגור למוסד הזה.

מזור בהיינה: אנחנו נעשה הכול למען האזרחים שיקבלו את השירות המלא ונמשיך לחזק את המוקדים האלה.

מזור בהיינה: אני כבן קהילה קיבלתי פקסים וטלפונים מאנשי הקהילה.

מזור בהיינה: 0.1% מבני הקהילה נמצאים במערכת הזאת.

מזור בהיינה: בקהילה שלנו לא יודעים כלום על הזכויות שלהם.

מזור בהיינה: לעניין המבחנים שהוזכרו פה.

מזור בהיינה: אדם עובד 5 או 6 שנים.

מזור בהיינה: נזכרים לעשות לו מבחנים.

מזור בהיינה: אני לא מבין.

מזור בהיינה: אני מקווה שברבנות הראשית לא יעשו לי מבחן.

מזור בהיינה: אני מקווה שהמבחן לא יהווה מכשול.

מזור בהיינה: אולי זה יתן לנבחן עוד איזה דרגה.

מזור בהיינה: אם המגמה היא להרוס ולקבל עובדים חדשים התרומה לא תהיה לא לעובדים ולא לציבור.

מזור בהיינה: אני מודאג מאוד ששום עובד לא ייפגע.

מזור בהיינה: אנחנו נאבק יחד עם חברי הכנסת.

מזור בהיינה: אני מבקש מכם לקחת את הדברים ברצינות ולהעביר את המסר הזה למשרד האוצר.

מזור בהיינה: תודה רבה.

שרה מרום שלו: אני מאוד מתפלאת.

שרה מרום שלו: הביטוח הלאומי בעצם את מי הוא משרת?

שרה מרום שלו: את כל האנשים שזקוקים לו.

שרה מרום שלו: זה הזקנים והנכים.

שרה מרום שלו: אם היום אנחנו ואין מספיק עובדים, ואני מכירה את רחובות במקרה, אז היום שחושבים לפטר אנשים, אתם יודעים איזה תורים עומדים ברחובות?

שרה מרום שלו: איך אנחנו יכולים היום להגיד לפטר מוקדנים?

שרה מרום שלו: צלצלתי פעם לביטוח לאומי.

שרה מרום שלו: עד שהשגתי את המוקדנית זה לקח לפחות שבוע.

שרה מרום שלו: אז היום הולכים לצמצם?

שרה מרום שלו: אי אפשר להגיד שאחרי 5 שנים המוקדניות שעובדות שם לא מבינות.

שרה מרום שלו: בכל אופן הם יותר טובות מהחדשות.

שרה מרום שלו: את משווה אותנו לכל העולם.

שרה מרום שלו: אבל אנחנו לא כמו כל העולם.

שרה מרום שלו: קחי בחשבון את העליות שהיו לנו כאן.

שרה מרום שלו: ברחובות יש קהילה עצומה של אתיופים.

שרה מרום שלו: ביטוח לאומי נועד לעזור לאנשים ולא להכביד עליהם.

שרה מרום שלו: יכול להיות שאין תקציב.

שרה מרום שלו: ובכל אופן מה שיש לפחות תשאירו.

שרה מרום שלו: אל תפחיתו מזה.

שרה מרום שלו: זה לא נתפס לי שאחרי 5 שנים הולכים לעשות להם בחינות.

מרינה סולודקין: אני קיבלתי לפני שבוע מכתבים וטלפונים ממוקדניות שנותנות הסברה בשפה הרוסית והצלחתי לקבל גם לקבל מאסתרה שאני עובד הרבה שנים מולה ויחד איתה בשיתוף פעולה הצלחתי לקבל את המכתב שבמוסד לביטוח לאומי קשה לצאת מסיטואציה, אסתר אני מבקשת לסלוח לי, אני חושבת שמישהו המליץ לך קצת לא נכון.

מרינה סולודקין: זה תרגיל אופייני של בירוקרטיה להתחיל רפורמות על ידי קיצוץ בכוח אדם הכי חיובי.

מרינה סולודקין: זה תרגיל ידוע מראש.

מרינה סולודקין: מר ריבלין ניסה לפני 5 שנים, דווקא לאתיופים ורוסים שעובדים בניקיון, החליטו לעשות מבחנים אם הם יכולים להישאר כעובדים בכנסת.

שלי יחימוביץ': יש כאן עובדת ממוצא אתיופי שהיא עובדת קבלן והיא מנסה כל הזמן להתקבל והיא לא יכולה כי היא אנאלפביתית ממש, ואין סיכוי שהיא תתקבל לעבוד כמנקה מן המניין כי היא לא עוברת את המבחנים.

מרינה סולודקין: אסתר יקרה, רפורמות עושים במקום אחר.

מרינה סולודקין: אולי יש יותר מדי סמנכ"לים, אולי יש יותר מדי ראשי אגפים, אבל לא בכוח אדם שעובד מול הלקוח.

מרינה סולודקין: ואני אומרת לכם מה שאני יודעת.

מרינה סולודקין: מה זה מבחן לאלה שיושבות 5 ונותנות הסברה בשפה האמהרית או בשפה הרוסית.

מרינה סולודקין: הן לא יעברו מבחנים כי הן לא למדו בבתי ספר כאן.

מרינה סולודקין: הן יכולות להיות נשים אינטלגנטיות מבריקות שמבינות מה הלקוח לא מבין.

מרינה סולודקין: זה מאוד חשוב.

מרינה סולודקין: הלקוח שעברית זו שפה שנייה שלו כאשר הוא פונה לעובד ישראלי, העובד הישראלי לא מבין מה הוא לא מבין.

מרינה סולודקין: עובדת שעובדת בשפות מבינה על מה המהומה וגם יכולה לתקן את הרשום הלא נכון שיש להרבה לקוחות.

מרינה סולודקין: אנחנו בכנסת, אני וסופה ויורי שטרן ז"ל אנחנו עמוסים בפניות בנושא הביטוח הלאומי.

מרינה סולודקין: ואני מתארת לעצמי מה יהיה אם אתם מקצצים שם.

מרינה סולודקין: אנחנו עם סופה נהפכנו למוקדניות.

סופה לנדבר: אנחנו הפכנו להיות מוסד לביטוח לאומי.

שלי יחימוביץ': המכתבים שאנחנו מקבלות ממחישים ממש את אוזלת היד והכשל של המערכת.

שלי יחימוביץ': כי אם הם היו מקבלים תשובה שם אז הכול היה בסדר.

מרינה סולודקין: אנשים לא יגיעו לכנסת ללשכתי, גם לוועדה של סופה, גם ללשכה של שלי.

מרינה סולודקין: אסתר, את היית מצוינת בכוח האדם במשטרה.

מרינה סולודקין: בשירות תעסוקה זה לוקח זמן.

מרינה סולודקין: תחשבי שהם ממליצים לך מה שקל להם.

מרינה סולודקין: זה לא יעבור בלי רעש ובלי מהומה.

מרינה סולודקין: אנחנו כאן מייצגים את האנשים האלה.

מרינה סולודקין: זו יכולה להיות הקופאית לובה, זו יכולה להיות המוקדנית תמרה, בגלל שאנחנו יודעים כמה זה חשוב שהם יהיו שם ואנחנו רוצים להקפיא, לא לקצץ בכוח אדם.

מרינה סולודקין: אנחנו היינו, סופה ומיכאל נודלמן ואני באשדוד.

מרינה סולודקין: שם מתוך מתוך 220 אלף איש 75 אלף הם יוצאי ברית המועצות.

מרינה סולודקין: ועובדת אחת בחצי משרה.

אסתר דומיניסיני: זה אחרי הוועדה שעוד הוספנו, שהופענו פה, צירפנו עובדת בעקבות הבקשה שלכם.

מרינה סולודקין: אני ראיתי את המסכנים הרוסים ואת המסכנים האתיופים.

מרינה סולודקין: בגלל שביטוח לאומי שזה גם גיל.

מרינה סולודקין: אני לא יכולה אחרי 10 או 12 שנה שהם יבינו את כל פרטי השפה ובמיוחד השפה הבירוקרטית.

מרינה סולודקין: צריך לחשוב פעמיים לפני שמקצצים וגם לחשוב על איכות השירות.

מרינה סולודקין: תודה.

יפעת סולל: עורכת הדין יפעת סולל מ"כן לזקן".

יפעת סולל: אני שמעתי את המנכ"לית ואני מוכרחה לומר שאני תמהה משום שחברי הוועדה המכובדת יודעים שאנחנו הגשנו בג"ץ בעניין המענה הטלפוני של המוסד לביטוח הלאומי, בעניין ההפרטה של המענה הטלפוני עוד בדצמבר האחרון ואנחנו קיבלנו תשובה לפני כ-4 חודשים בה מודה המוסד לביטוח לאומי שההפרטה הזאת נעשתה ללא שיקול דעת ושצריך לחזור ממנה לפחות באופן חלקי.

יפעת סולל: ובתשובה שנכתבה לבית המשפט בשם המוסד לביטוח לאומי ובשם השר לשירותים חברתיים ובשם שר האוצר נאמר שידאגו לכך ש-30% מהפניות שהן הפניות המהותיות שנעשו, בדיקה שנעשתה באופן אקראי, אני לא יודעת עד כמה זה באמת 30%, כאן שמענו דברים אחרים, יועברו לטיפול של עובדי המוסד לביטוח לאומי.

יפעת סולל: לא רק זאת, אלא שנאמר בתשובה לבג"ץ שהדרך בה זה יועבר לעובדי המוסד זה על ידי הקליטה של העובדות מדימונה ומרחובות.

יפעת סולל: או לפחות שזה יהיה חלק מהפתרון.

יפעת סולל: משום שגם אם ייקלטו כל העובדות של רחובות ודימונה עדיין זה לא ייתן מענה ל-30% מהפניות.

יפעת סולל: אני מסכימה לחלוטין עם הדברים שפתחה בהם חברת הכנסת יחימוביץ שהקשר הוא קשר בל יינתק בין מתן השירות, אופי מתן השירות, הטיב של השירות, לבין העובדות האלה.

יפעת סולל: הדברים שנשמעו כאן לגבי כפיפה אחת של המוקד בצפת עם עובדות רחובות ודימונה בעיניי זה דבר מאוד חמור.

יפעת סולל: משום שיש פער עצום בין העובדות האלה לבין העובדות בצפת.

יפעת סולל: בעוד שהעובדות ברחובות ובדימונה הן למעשה עובדות המוסד לביטוח לאומי שההבדל היחיד ביניהן לבין עובדות המוסד לביטוח הלאומי הוא תלוש המשכורת שניתן להן.

יפעת סולל: הן עברו בחינות של המוסד לביטוח לאומי, הן מקבלות הכשרה של המוסד לביטוח לאומי במשך שנים, הן מוכשרות לתת את כל המידע שנותנים מי שיושב כפקידי דלפק קדמי של המוסד לביטוח לאומי על פי כל ההגדרות.

יפעת סולל: הרי אותם עובדים שיושבים בצפת לא עברו ולו חלק המאית מהדברים האלה.

יפעת סולל: הם קיבלו הכשרה של שעות ספורות שאפילו נעשתה על ידי עובדי המוסד לביטוח לאומי.

יפעת סולל: ומדובר שם באמת בניכור קלאסי, שאם יש אנשים שהצליחו לעבוד יותר משנה זה באמת מפתיע.

יפעת סולל: אבל זה לא הופך אותם למי שנותנים שירות טוב יותר משום שאמנם עונים ליותר פניות ועונים יותר מהר אבל השירות שניתן הוא לא יותר טוב והמידע שיש לאנשים האלה הוא לא יותר טוב.

יפעת סולל: והאנשים האלה כל הזמן מעבירים בחזרה לרחובות ולדימונה.

יפעת סולל: מעבר לזה, בעקבות העובדה ששם הם נדרשים לענות בקצרה משום שהכסף שהם מקבלים, אותו קבלן שירותים מקבל תשלום פר מענה לטלפון, ההנחיה שלהם היא לענות ולסגור את הטלפון כמה שיותר מהר ובעקבות זאת שהם עונים וסוגרים את הטלפון מאוד מהר באים בתלונות לעובדות של רחובות ודימונה, תענו יותר מהר.

יפעת סולל: תהיו קצת יותר כמו צפת.

יפעת סולל: אבל אנחנו יודעים ואלינו ואל ארגונים אחרים פונים, ויש פה דף שאני לא יודעת מי הוציא אותו אבל הוא באמת נותן בצורה קוריוזית כמה מהדברים שנעשים, אנחנו יודעים שהאנשים האלה שמגיעים לצפת מקבלים מידע, אם הם מקבלים מידע, ובמקרה שהם לא מקבלים מידע מצבם יותר טוב משום שכשהם מקבלים הם מקבלים בחלק מהמקרים מידע שהוא לא נכון, והוא הרבה פעמים מידע מטעה, ואם הם לא יודעים ללכת ולפנות לסניפי המוסד לביטוח לאומי ולקבל את המידע הנכון הם לא מקבלים את הזכויות הבסיסיות שמגיעות להם על פי חוק.

סופה לנדבר: מה שאת אמרת לפני מספר חודשים אותו דבר קורה היום.

סופה לנדבר: זאת אומרת אין שינוי לטובה.

יפעת סולל: אין שינוי לטובה ואני אגיד שני דברים קצרים בסיכום הדברים.

יפעת סולל: אני רוצה להבין האם התשובה שניתנה לבג"ץ על ידי המוסד לביטוח לאומי היא לא נכונה?

יפעת סולל: זאת אומרת האם אין כוונה להחזיר את השירות לפחות 30% מהפניות אל המוסד לביטוח לאומי?

יפעת סולל: דבר שני, בעניין של הפרטיות נאמר גם בתשובה לבית המשפט שיאפשרו מענה טלפוני שבאמצעותו מי שלא מוכן לקבל מידע אישי ממי שהוא לא עובד המוסד לביטוח לאומי יוכל ללחוץ על מקש ולקבל תשובה על ידי עובד המוסד לביטוח לאומי.

יפעת סולל: מה כן עשו?

יפעת סולל: עשו את אותה מערכת רק מי שלא מוכן לקבל מידע מעובד שאינו עובד המוסד לביטוח לאומי לא יכול לקבל מידע טלפוני.

יפעת סולל: זאת אומרת אנחנו הולכים ומקבלים פחות ופחות מידע.

יפעת סולל: אנשים אין להם יכולת לקבל מידע טלפוני.

יפעת סולל: ומה שבאמת תמוה בעיניי זה שהדברים לא רק שלא מתקדמים כפי שנאמר לבית המשפט וגם לוועדה הזאת אגב לפני כמה חודשים, זאת אומרת שיהיה איזשהו תהליך שיאפשר יותר קבלת מידע מעובדי המוסד שגם יש להם איזושהי הכשרה ויכולת, אז נראה שהדברים הולכים לכיוון קשה יותר ויותר, להעביר גם את הציבור הזה כעובדי קבלן שירותים שאנחנו יודעים שלא יכול לתת מידע.

יפעת סולל: העובדה ששיטות ההעסקה בעולם ובארץ הופכות להיות יותר ויותר שיטות לא ישירות אמנם זה נכון וזה מצער אבל יש פער עצום בין מתן שירותים כאלה ואחרים באמצעות עובדי חוץ כמו עובדי ניקיון ועובדי שמירה שזה חמור כשלעצמו ונדבר על זה אולי במסגרות אחרות לבין הפרטה של שירותי רווחה שבכל העולם ובכל המסגרות נאמר ונכתב לא פעם ולא פעמיים, ואגב הוכר כנכון כאמור גם על ידי היועצים המשפטיים של המוסד ושל משרד הרווחה.

יפעת סולל: אי אפשר להפריט שירותים חברתיים ברמות האלה.

יפעת סולל: יש פער עצום בין סוגים שונים של שירותים ושירותים שמחייבים מידע מעמיק, לא יכולים להיות מופרטים מפני שאף פעם העובדים של קבלן שירותים לא יוכלו להיות בעלי מידע שיאפשר את מתן השירות הראוי לציבור.

קובי כהן: אנחנו פנינו לוועדה הזאת ויזמנו את הדיון הזה בעקבות מצוקה של נכים שפנו אלינו והתלוננו קשות על החמרת מצב.

קובי כהן: אני מדבר על השינוי הראשוני ברגע שהפסיקו את המענה הישיר בסניפים.

קובי כהן: המצב נכון לעכשיו הפך להיות יותר גרוע ויותר גרוע.

קובי כהן: התשובות נעשות בתוך 3 ימים כאשר גילינו עכשיו תופעה חדשה, אנשים שרוצים לברר מידע לגבי תהליכים שמתרחשים בתיקים שלהם, יש הוראה ברורה שלא לתת להם מידע לגבי התנהלות התיק שלהם.

סופה לנדבר: איך זה?

קובי כהן: בן אדם מתקשר ומבקש לברר איפה התיק שלו עומד.

קובי כהן: הם אומרים, אנחנו לא מעבירים פניות כאלה למוסד לביטוח לאומי.

קובי כהן: המערכת הזאת הפכה להיות כלי סימון, הפכה להיות מחיצה שבין הפונה לבין המוסד.

קובי כהן: אנחנו נמצאים כאן בתהליך של התנכרות, של ריחוק.

קובי כהן: אני לא מדבר כאן על הדברים שאני שמעתי ואני הזדעזעתי כמו אותו נציג אוצר שדיבר כאן בישיבה הקודמת ואמר שמעדיפים עובד בחצי מחיר.

קובי כהן: הוא אמר את זה בפה מלא.

קובי כהן: אני לא נכנס כאן לשאלה איך מעסיקים.

קובי כהן: אותי מעניין לקבל שירות.

קובי כהן: אנחנו ציבור הנכים רוצים שירות.

קובי כהן: אני לא רוצה שאנשים ימשיכו לסבול וימשיכו להתעלל בהם.

קובי כהן: הם צריכים לקבל שירות.

קובי כהן: יש אנשים שיושבים בבית ומרותקים למיטה ולא מסוגלים להגיע לסניפים.

קובי כהן: הדרך היחידה שלהם לקבל מענה לבעיות הכי קשות שלהם זה דרך השירות הטלפוני.

קובי כהן: אם אתם חוסמים את זה אתם עושים עוול לציבור אדיר של אנשים.

קובי כהן: תודה רבה.

אמיר ירון: כאחד שמלווה את הנושא של המוקדניות כבר כמה שנים, המוקד בצפת נולד בחטא.

אמיר ירון: הוא נולד מסיבות פוליטיות בלבד ואני עומד מאחורי הדברים שלי.

אמיר ירון: לא היתה שום הצדקה להקים את המוקד בצפת אלא כתוצאה מאיזה קומבינה פוליטית.

אמיר ירון: אפשר להסתפק ברחובות.

אמיר ירון: מה היתה הבעיה?

אמיר ירון: השירות היה מצוין.

אמיר ירון: לא נזקקנו לוועדה לפניות הציבור ותיכף אני אחזור למה הגיעו לוועדה הזאת.

אמיר ירון: אני זוכר את הימים שאני ליוויתי את הבנות ואני שמעתי בדיוק למה הקימו את המוקד בצפת.

אמיר ירון: אלא מה?

אמיר ירון: שאין לי את הדוקומנט, אין לי משהו כתוב.

אמיר ירון: אבל אני יכול לומר לך באחריות מלאה, היו לזה סיבות פוליטיות.

אמיר ירון: אז היה סגן שר מסוים שרצה לתת כנראה איזה פרנסה בצפת.

אמיר ירון: והוא לא עשה בדיקה של העניין הזה, לא למד את הנושא הזה, והוא גרם לכל הבעיות שאנחנו עכשיו מבררים אותן במסגרת הוועדה.

אמיר ירון: היה לי קשה לשמוע את הדברים שלך.

אמיר ירון: היתה לי תחושה שאת מהווה שלוחה של האוצר.

אמיר ירון: את מנכ"לית של הביטוח הלאומי?

אמיר ירון: צריך לפעם בך הנשמה של הרווחה ואני מצפה שככה זה יהיה.

אמיר ירון: את באה לוועדה, שולפת כאן מספרים שאני שומע כנראה דברים אחרים מהשטח ואני לא סתם אמרתי לך שיש גם בני אדם, נשמע מה שהם אומרים.

אמיר ירון: כי הדברים שלך הם אותם דברים של האוצר.

אמיר ירון: אז צריך להחליט האם המוסד לביטוח לאומי שהוא מוסד על לנושא רווחה האם הוא הפך להיות איזה בבואה של מדיניות האוצר ואז נדע להתמודד עם זה.

אמיר ירון: ואז כנראה ואני אומר את זה ליושב ראש ועד העובדים של מס הכנסה, ואני אומר את זה לחבריי בביטוח לאומי.

אמיר ירון: יכול להיות שאנחנו עומדים בפתח של תקופה שהנושא של הרווחה יהפוך להיות שולי ואפילו משני לנוכח כל המספרים שנשלפים מהאוצר.

אמיר ירון: יש לנו מספיק אנשים שלא אוהבים את ציבור העובדים.

אמיר ירון: שהביטוח הלאומי לא יצטרף לזה.

אמיר ירון: יש לנו את האוצר, יש לנו את כל הגורמים, הדבר המתבקש, את היית צריכה ליצור את המנגנון, ליצור קשר עם הגורמים שרוצים לבוא ולהשיג את התקנים ולמצוא את המענה ולמצוא את הפתרונות וליצור קשר עם יעקובי מהסתדרות עובדי המדינה, לשבת איתו, לשים על השולחן תוכנית.

אמיר ירון: לא פעם ראשונה אנחנו מגיעים למקומות עבודה כאנשי הסתדרות ואנחנו שומעים על בעיות ארגוניות.

אמיר ירון: אנחנו לא נרתעים מזה, אבל אז שמים לנו תוכנית, אנחנו אומרים מה אתם רוצים.

אמיר ירון: אנחנו לא נגד שינויים.

אמיר ירון: אנחנו בעד שהציבור יקבל את כל השירות כי הוא חייב לקבל את השירות.

אמיר ירון: אנחנו יודעים באיזו אוכלוסייה מדובר.

אמיר ירון: תשימי על השולחן תוכנית.

אמיר ירון: את יודעת למה התנגדנו למבחנים?

אמיר ירון: מאיפה זה בא?

אמיר ירון: מסיבה נורא פשוטה, כי כל פעם נשלפו כל מיני רעיונות.

אמיר ירון: פעם שאלונים, פעם מבחנים ומחר בבוקר עוד משהו.

אמיר ירון: גברתי, בואי לדבר עם הבנות.

אמיר ירון: יש שם מצוקה אמיתית.

אמיר ירון: אני הפכתי להיות עובד המוסד לביטוח לאומי, את יודעת?

אמיר ירון: אני נדרשתי לבוא לבנות להרגיע אותן.

אמיר ירון: יש שם מתחים של נשים בהריון ונשים שעובדות 10 שנים בנות 30 ו-40, שליש מהחיים שלהם הן נתנו למוסד לביטוח לאומי.

אמיר ירון: יש שמה פניקה קורעת לב ואף אחד לא מרגיע, כי כל פעם מגיעות הזמירות האלה מירושלים, מה הולך להיות שמה, ואנשים מבולבלים ואני כבר לא מדבר איך זה משפיע על השירות.

אמיר ירון: נדרשנו להפסיק את העבודה במוקד שמה כדי להרגיע את הרוחות.

אמיר ירון: ועכשיו אני אגיד לך איך אני רואה את הדברים.

אמיר ירון: כשאת שולפת לנו כאן את המספרים ואת מנסה להציג כמה השירות יותר טוב על בסיס המספרים והנתונים אני אסביר לך איך אני רואה את זה.

אמיר ירון: כשהקימו את צפת הפחיתו את השירותים.

אמיר ירון: וכשאת אומרת שנה וחצי, איך תעבוד עובדת עם השכר הזעום שהיא מקבלת שם, עם השפלות של הקבלן, עם הלחצים של הקבלן, הופכים אותם לאנשים לא שפויים בעבודה, לכן הן מתמוטטות בצפת.

אמיר ירון: ככה זה היה בפועל.

אמיר ירון: ואני יודע את זה כי אני חי עם הבנות.

אמיר ירון: ולכן זה לא פלא שאחרי שנה, שנה וחצי אין לך עובדות שם.

אמיר ירון: הפלא ופלא, תראי מה קורה ברחובות.

אמיר ירון: ממוצע הוותק שלהן 7 או 8 שנים.

אמיר ירון: את יודעת למה, כי אנחנו גם תרמנו את חלקנו.

אמיר ירון: אנחנו נלחמנו כדי שישוו להם את התנאים.

אמיר ירון: הן מרגישות כחלק אינטגרלי מהביטוח הלאומי ולכן הן יותר מקצועיות.

אמיר ירון: תראי איך הן נלחמות.

אמיר ירון: את יודעת למה הן נלחמות?

אמיר ירון: הן מרגישות עצם מבשר הביטוח הלאומי, וזה משפיע על השירות שנותנים לתושבים ולכן אם את שואלת אותי אם את היית לוקחת את הבנות האלה ומטפחת אותן כעובדות המוסד לביטוח לאומי המספרים שאת אולי מקבלת דרך האוצר אולי הכול היה משתנה.

אמיר ירון: פתאום היית מוצאת, אם היית משקיעה בעובדים, אולי היית מוצאת שפתאום השירות הופך להיות שונה בצורה דרמטית.

אמיר ירון: אולי במקום למצוא איזה רפרנטים בצפת שיחנכו שם, אנחנו חונכים, זאת העבודה.

אמיר ירון: אם תשקיעו בעובדים השירות יהיה הרבה יותר טוב.

אמיר ירון: כי בהתחלה סופה פנו אלי, ואני קראתי את זה באינטרנט, אני הייתי מעורב בענייני הבנות ואני שמעתי מה הולך כאן.

אמיר ירון: זה זעק לשמיים.

אמיר ירון: אנחנו הבנו למה הפעולה בצפת קרסה.

אמיר ירון: כי שמה רמסו את העובדים.

אמיר ירון: הם לא יכלו לתת את המענה הזה.

אמיר ירון: מאליו כל הציבור נפגע.

אמיר ירון: ואז אמרו להם אתם תתנו רק את המענה הטלפוני, והבנות שלנו היו צריכות לתת את המענה המקצועי.

אמיר ירון: ואז גם שאלנו כמה שאלות.

אמיר ירון: לא כל כך פשוטות.

אמיר ירון: כשאני אזרח אני אל מצפה שמידע אינטימי שלי יסתובב עם איזה קבלנים.

אמיר ירון: אני רוצה להיות שקט שמישהו מדבר איתי מהמוסד לביטוח לאומי אני משוכנע שהוא קיבל את ההרשאה החוקית לעשות את הדברים האלה.

אמיר ירון: ואני אומר לך שלמה שאנחנו נחשפנו בשנים האחרונות זה לא היה כך.

אמיר ירון: לכן לסיכום הדברים תשקיעו בעובדים תראו מהר מאוד שלא תגיעו לוועדה לפניות הציבור.

אמיר ירון: אתם תראו שהמספרים משתנים לחלוטין, כי העובדים הם עובדים שאכפת להם.

אמיר ירון: ואם את הולכת לחפש פתרונות בחוץ לארץ אני מציע לך תסתכלי גם מה קורה בארץ, כי החוק הזה מתחיל להשפיע על הרבה מוקדים.

אמיר ירון: גם אנחנו הופתענו מהם.

אמיר ירון: במשטרה פתרו את הבעיה.

אמיר ירון: אחרי שבנק הפועלים פיטר מאות עובדים הם קלטו עכשיו אלף עובדי חברות כוח אדם.

אמיר ירון: מה שהמגזר העסקי יכול את לא יכולה לעשות כמוסד שעוסק בנושא של הרווחה?

אמיר ירון: כולם מבינים את זה, במוסד לביטוח לאומי לא מבינים את זה?

אמיר ירון: בסיום דבריי, אני מציע, את התוכנית שימי על השולחן של אריאל יעקובי, תדפקי לו בדלת, תגיעי אליו, תסכמי את ההסתדרות.

אמיר ירון: אנחנו שותפים לכל דבר.

אמיר ירון: ורק לאחר מכן תודיעו לנו אחרי הסיכומים שיהיו אני מבטיח לך שהדברים יעלו על דרך המלך.

שירלי אברמוב: המוקד הזה הוא הבייבי שלנו.

שירלי אברמוב: פשוט אוהבים את העובדות שם.

שירלי אברמוב: השתוממתי מהדברים שלך כשאמרת שעד עכשיו למעשה העובדות היו מסוג ג' ומעכשיו כשאת תקבלי אותן לזרועות הביטוח הלאומי הן יהפכו להיות עובדות סוג א'.

שירלי אברמוב: זאת הטעייה לציבור.

שירלי אברמוב: עד עכשיו מה הן עשו שם?

שירלי אברמוב: הן נתנו יעוץ מקצועי לא כמו שצריך?

שירלי אברמוב: מעכשיו היעוץ יהיה מקצועי יותר?

שירלי אברמוב: הן הוליכו שולל את הציבור שהיה צריך את העזרה שלהן?

שירלי אברמוב: זו שאלה.

אלינה שלשוב: אני קודם כל רוצה להודות על זכות הדיבור.

אלינה שלשוב: אני רוצה להתייחס לכמה דברים שנאמרו בתחילת הישיבה.

אלינה שלשוב: נאמר כאן שיש שיפור מבחינת ההמתנה.

אלינה שלשוב: למעשה עשינו מחקר מסוים.

אלינה שלשוב: בימים האחרונים אנחנו לקחנו טווח שיחות מ-15 דקות ל-24 שעות.

אלינה שלשוב: בין 80% ל-85% אנחנו מקבלות פניות חוזרות מהמבוטח.

אלינה שלשוב: אני רוצה להזכיר פה בוועדה ששיחת כוכבית 6050 היא לא שיחת חינם.

אלינה שלשוב: אנחנו מדברים על זמני המתנה שהמבוטח למעשה משלם מכספו ולא מקבל שירות.

אלינה שלשוב: פנייה חוזרת משמעות הדבר שהוא לא קיבל תשובה.

אלינה שלשוב: אנחנו מקבלים שיחות, הן חוזרות, ואפשר לעקוב אחרי זה במערכת, אפשר לראות ולעשות מחקר מתוך המערכת.

אלינה שלשוב: דבר שני מבחינת המקצועיות הניתוח שלנו מתייחס לכמה סוגיות.

אלינה שלשוב: אנחנו חילקנו את זה לנושאים שהם יותר קשים לנושאים שהם יותר קלים בביטוח הלאומי כמו לדוגמה חוקי אבטלה, אימהות.

אלינה שלשוב: נושאים קשים הם נפגעי עבודה, נכות כללית,פרוש הדבר גם ניידות.

אלינה שלשוב: נושא לא פחות קל הוא הצלבה בין הנתונים.

אלינה שלשוב: דוגמה, מישהי בעקבות חופשת לידה רוצה לסיים את העבודה שלה מודיעה למעסיק, לא מודיעה יותר, רוצה לתבוע דמי אבטלה.

אלינה שלשוב: אז גם זה נושא קשה מול המוסד לביטוח לאומי, להתמודד איתו, זה מספר חוקים שאת צריכה לתת מענה עליהם.

אלינה שלשוב: בנושא נכות כללית אין אבחנה במוקד בצפת בין נכות רפואית לאי כושר, לא מכירים במושגים האלה.

אלינה שלשוב: דבר נוסף, נושא ועדות רפואיות ונושא של נכות עבודה.

אלינה שלשוב: אין קשר.

אלינה שלשוב: לא מקשרים כל כך מבחינת המקצועיות.

אלינה שלשוב: וזה מאוד חמור.

אלינה שלשוב: כשהתעודה של הוועדה הרפואית היא זאת שקובעת את האחוז לנכי עבודה אז גם זה.

אלינה שלשוב: מבחינת הצלבה בין הנתונים אז כן יש רמה מאוד נמוכה עם המערכת.

אלינה שלשוב: וחוק הבטחת הכנסה שהוא חוק לא פחות חשוב בביטוח הלאומי מבחינת דרישת עבודה מול שירות תעסוקה הוא לא מוכר בצפת כל כך.

אלינה שלשוב: זה המחקר שנעשה לאחרונה.

אלינה שלשוב: אם אנחנו מדברים על השיפור אז אפשר לשאול פה שאלה מה היה המצב לפני כן?

אלינה שלשוב: אם זה השיפור היום אז מה היה לפני?

אלינה שלשוב: מבחינה מקצועית אני לא רואה שום שיפור.

אלינה שלשוב: הרעה, אני לא יודעת להגיד לך.

אלינה שלשוב: אם אפשר להחמיר את זה עוד אבל גם זה מספיק נכון להיום.

אלינה שלשוב: אנחנו משתדלים להתמודד עם זה בכוחות עצמנו במוקד רחובות.

אלינה שלשוב: יש חלק מהבנות שנותנות מענה ישירות למבוטח.

אלינה שלשוב: יש חלק שנותנות תמיכה לצפת.

אלינה שלשוב: אבל אנחנו מועטים.

אלינה שלשוב: אנחנו לא מספיקים לקלוט את זה ולעבד את זה.

אלינה שלשוב: אבל אם אתם הולכים לצמצם לנו כוח אדם אז תחשבו שגם הולכים לפגוע ישירות במבוטח עצמו.

אלינה שלשוב: מן הסתם קיבלנו מכתבים שהולכים לצמצם.

אלינה שלשוב: זו עובדה גמורה.

אלינה שלשוב: אז תחשבו בבקשה על רמת המקצועיות ורמת השירות.

אלינה שלשוב: זו פגיעה ישירה במבוטח ולא יתקיים יותר במוסד לביטוח לאומי ניצול זכויות בערוץ הטלפוני.

אלינה שלשוב: זה נכון שהמוסד פרץ דרך לאחרונה.

אלינה שלשוב: פיתוח אתר אישי זה לא נעשה בשום מוסד אחר.

אלינה שלשוב: זה באמת חסר תקדים.

אלינה שלשוב: אבל למעשה מה לאותו נכה, אם אנחנו מדברים גם לדובר שפה לאתר האישי שלו.

אלינה שלשוב: למעשה רוב המקרים של פניות נכות כללית, נכות עבודה, ניידות, נעשות באמצעות המענה הטלפוני.

אלינה שלשוב: אתם למעשה סוגרים אותו.

אלינה שלשוב: מקור מידע חשוב למקבלי הקצבאות ארוכות הטווח.

אלינה שלשוב: אם אנחנו נצטמצם אז הערוץ הטלפוני כערוץ מיצוי זכויות נסגר.

אלינה שלשוב: זה נכון מה שאמרת, המענה הטלפוני 20% אולי כן אולי לא פונים לגבי שעות פתיחה בסניפים אבל שעות פתיחה בסניפים זה גם מפורסם באתר האינטרנט, זה גם ידוע, ולמעשה בסניפים עצמם יש אפשרות לשמוע מתי מקבלים קהל.

אלינה שלשוב: הם שואלים האם התקבלו מסמכים או לא.

אלינה שלשוב: היום סניפי הארץ כולם מצוידים בתיבות שירות ורוב המסמכים מוגשים דרך תיבת שירות שזה גם מחולק לפי המחלקות כמובן, מה הטעם לשאול אם הגיע או לא אם את שמה את זה בתיבת שירות של המוסד לביטוח לאומי.

סופה לנדבר: ככל שאנחנו מתקדמים אני רואה שלא רק שאין שיפור יש הרעה.

אילנית סמו: אני עובדת במוקד הטלפוני ברחובות 7 שנים.

אילנית סמו: אני אימא לשני ילדים, אני בת 32.

אילנית סמו: הענקתי אני חושבת מספיק זמן לביטוח לאומי.

אילנית סמו: תראו אותנו.

אילנית סמו: אנחנו מאחורי הדיבורים.

אילנית סמו: אנחנו עובדות שם ויודעות את כל הידע המקצועי.

אילנית סמו: כל מה שנותנים בסניפים אנחנו בניגוד לצפת, בסביבות 60 בנות יושבות על 3 סיסמאות.

שלי יחימוביץ': מה זה אומר?

אילנית סמו: שאת לא יודעת עם מי דיברת.

אילנית סמו: דיברתי עם גברת איקס, ויגידו לך לא ידוע אם מי דיברת.

אילנית סמו: עד שפניתם פה בוועדה ועכשיו הם קיבלו סיסמאות ועכשיו את יודעת על מי להצביע.

אילנית סמו: עד אז הייתם פונים ופשוט המבוטח לא יודע עם מי הוא דיבר.

שלי יחימוביץ': כי זה לא בני אדם, זה נותני שירות.

אילנית סמו: נכון.

אילנית סמו: ככה זה התנהל.

אילנית סמו: ואם זמן ההמתנה התקצר זה בגלל שאני עונה לפניות בצפת ויש לי 900 בירורים.

אילנית סמו: אתמול כשיצאתי בשלוש 900 בירורים שהן שואלות אותי שאלה, זה אלמנטרי שהיא תדע מה זה שיהוי.

אילנית סמו: זה לא מקצועי.

אילנית סמו: אני הולכת להיות מפוטרת.

אילנית סמו: אני בחיים לא אתקשר למוקד הטלפוני ואני אומרת את זה לכל הסובבים אותי.

אילנית סמו: אין שם ידע מקצועי.

אילנית סמו: הן מקבלות פרסים.

אילנית סמו: יש להם במת פרסים על כמה שיחות שהן נותנות יותר.

אילנית סמו: ואתן יודעות מה הן עושות?

אילנית סמו: קופי לבירור הקודם שהבחורה נתנה.

אילנית סמו: ויש לנו המון דוגמאות.

אילנית סמו: ככה השירות שלהן.

אילנית סמו: אנחנו לא נהייה מחר מחרתיים פה.

סופה לנדבר: רבותיי, מה שקרה עם צפת, ומה שאני ציפיתי מהישיבה הזאת זה דומה למה שקרה עם חוק ויסקונסין.

סופה לנדבר: כאשר היתה הפרטה והלבינו כסף של מדינת ישראל ומיליונים הלכו למי שהלכו ובמקום שאנשים יקבלו שירות הם הפכו להיות עבדים.

סופה לנדבר: אנשים עם תואר שני, עם תואר שלישי, הלכו לנקות.

סופה לנדבר: עד שאנחנו אמרנו די מספיק.

סופה לנדבר: הפרטה לא במקום כזה.

סופה לנדבר: אני ציפיתי שבזמן שאת הופעת אתם תעשו משהו עם זה.

סופה לנדבר: אני חושבת שאז בישיבה שהיתה השר אמר יש לנו בעיה עם זה.

סופה לנדבר: ואז הבנתם שיש שם בעיה.

סופה לנדבר: יש כאן עובדים שהשקיעו שנים והם מקצועיים.

סופה לנדבר: צריכים לחזק אותם.

סופה לנדבר: ויכול להיות שצריכים להיות אמיצים ואתם תקבלו כל עזרה מאיתנו, בגלל שאנחנו נלחמנו נגד חוק ויסקונסין, אנחנו גם נילחם יחד איתך.

סופה לנדבר: זה מקום שנותן שירות טוב ואנשים היו עד כה מרוצים.

סופה לנדבר: אנחנו מוכנים יחד איתכם לעשות את המאבק הזה.

סופה לנדבר: אנחנו הצלחנו עם חוק ויסקונסין, אני הייתי באחד הבתים של אישה ששלחו אותה לנקות שמה שהרוויחו 1400 שקל, הלכה לנקות ומתה במקום והשאירה אחריה משפחה במצב קטסטרופלי, כולם נכים, כולם נמצאים בתמיכה של מדינת ישראל.

סופה לנדבר: אז מה המדינה הרוויחה?

סופה לנדבר: נתנה למישהו להרוויח על המסכנים האלה.

סופה לנדבר: גם כאן כנראה צריכים לסגור את הפרויקט הזה, הוא לא הצליח וצריכים להגיד בפה מלא, צריכים לחזק את מה שיש במקום לתת עוד צ'ופר ועוד צ'ופר לצפת.

סופה לנדבר: זה לא ילך.

נעמי מורביה: נעמי מורביה, הנהלת מטה מאבק הנכים.

נעמי מורביה: אני רוצה להעלות פן נוסף.

נעמי מורביה: אני רוצה לחזור טיפה אחורה.

נעמי מורביה: כל הסיפור של המענים הטלפוניים נובע מהרצון להוריד מהעומס של הפקידות בסניפים שמצאו את עצמם מרבית היום במקום לטפל לקהל עונים לטלפונים.

נעמי מורביה: אנחנו קיבלנו את הגזירה.

נעמי מורביה: הסתגלנו אליה.

נעמי מורביה: הוקמו המוקדים ברחובות ובדימונה.

נעמי מורביה: מעולים.

נעמי מורביה: לא נאלצנו להגיע לסניפים לשווא, קיבלנו מענה כמו שצריך.

נעמי מורביה: הכל דפק כמו שעון.

נעמי מורביה: ואז הוחלט להקים את המוקד בצפת.

נעמי מורביה: בין כל הנתונים שגברתי מסרה לא ראיתי נתון שהיה מאוד חשוב לי לשמוע, בכמה אחוזים עלתה הפנייה בשנתיים האחרונות של הקהל אל הסניפים.

נעמי מורביה: אני מביאה לכם נתונים אמיתיים מהשטח.

נעמי מורביה: היום אם אני צריכה להרים טלפון או כל נכה אחר כדי למצות את הזכויות שלו ולקבל את התשובה שבדרך כלל אנחנו מקבלים בצפת, שיפנו אל הסניף ובתוך 3 ימים יחזרו אליך, אני לא אבזבז את שיחת הטלפון הזו.

נעמי מורביה: יקר לי.

נעמי מורביה: אני אקח את עצמי ואגיע לסניף.

נעמי מורביה: עכשיו עשיתם דלפק קדמי.

נעמי מורביה: אני בכל מקרה לא מגיעה אל הפקידה.

נעמי מורביה: אני מגיעה אל הדלפק הקדמי, אני יושבת שם שעות, כי התורים הם מפה ועד להודעה חדשה, הסניף שלי באשקלון ידוע בשירות חבל על הזמן, יש לי רק מילים טובות לומר על הפקידות שם.

נעמי מורביה: אבל הן עובדות בתנאים לא אנושיים.

נעמי מורביה: דברים שהיו עונים לנו מרחובות ומדימונה בשתי מילים איפה התיק נמצא?

נעמי מורביה: היום זה דורש ממני להגיע לסניף כי בצפת אני לא אקבל את התשובה.

נעמי מורביה: יתרה מכך, כל השיחות מופנות אל כוכבית 6050.

נעמי מורביה: ה-9696 נמחק.

נעמי מורביה: לא קיים יותר.

נעמי מורביה: אז בוודאי שכל הפניות מגיעות לשם.

נעמי מורביה: זו צורה של משחק בנתונים שאת גברתי נכנסת לתוכם, את לא יצרת אותם.

נעמי מורביה: אבל אני כן מקווה וכן מצפה לאור נסיונך ואני יודעת מה שעשית במשטרת ישראל כי לבשתי את המדים האלה, ולאור מה שאני יודעת שעשית במשרד העבודה והרווחה, אני יודעת שאת תיקחי את העניינים ואת תטמיעי את כל מה שנאמר כאן ואת תפעלי נכון.

נעמי מורביה: כי הנכון הוא להחזיר את השירות של המוקדים האלה.

נעמי מורביה: לקחת את הבנות האלה שיודעות כל כך הרבה וחוסכות כל כך הרבה בקטע שלנו של הנכים אני לא צריכה לצאת מהבית, אני מרימה טלפון והן עונות לי.

אורי הלפרין: עם עובדות קשה להתווכח.

אורי הלפרין: אנחנו הקמנו את הסיפור של רחובות ודימונה, אם אני לא טועה זה היה ב-96.

אורי הלפרין: ואז גם כן היו אילוצים חד משמעי בגלל משרד האוצר.

אורי הלפרין: כי אין חולק על זה שעובד שעובד בביטוח הלאומי שהוא מקצוען שעובר את ההכשרות ואת ההשתלמויות הוא יודע את הידע המקצועי.

אורי הלפרין: אפילו באותה שנה דרשנו לפני שמתחילים עם חברת כוח אדם להוסיף תקנים למוסד לביטוח לאומי, להוסיף פנל כזה שיענה גם על הצרכים של הציבור.

אורי הלפרין: כבר אז האוצר תמיד אומר אין לו ולא יכול ואז באמת הקימו את המוקדים ברחובות ובדימונה.

אורי הלפרין: העובדה היא שכל זמן שפעלו המוקדים ברחובות ובדימונה לא נזקקה כנסת ישראל לדיונים בכלל בפני ועדה כזו או ועדה אחרת.

אורי הלפרין: מכיוון שהעובדות שמה עברו הכשרה מתאימה, עברו מבחנים בכניסה שלהן, וסך הכול נתנו מענה מצוין לכל הדעות.

אורי הלפרין: זה היה בשילוב עם עובדי הביטוח הלאומי, כי יחד עם המענה הזה שנתנו העובדות ברחובות ובדימונה גם עובדי הביטוח הלאומי היה להם זמן שעתיים ביום למענה טלפוני לציבור הרחב.

אורי הלפרין: אלה העובדות.

אורי הלפרין: ב-2005 היה השר הממונה על הביטוח הלאומי זבולון אורלב.

אורי הלפרין: מנכ"ל דאז היה יגאל בן שלום.

אורי הלפרין: זה נכון מה שאמר אמיר, ומה שהיה היה לחץ פוליטי להביא לאיזושהי תעסוקה בצפת.

אורי הלפרין: כך נולדה צפת אבל נולדה בצורה שונה מרחובות ודימונה.

אורי הלפרין: ואני הייתי עד לשיחות שהתקיימו מול הנהלת הביטוח הלאומי דאז ואמרנו אל תגררו לנושא הזה, תעשו אותו מתווה כמו ברחובות ודימונה.

אורי הלפרין: לחזק את רחובות ודימונה אנחנו בעד.

אורי הלפרין: וזה מה שאנחנו אמרנו גם אז, גם אריאל יעקובי וגם אני.

סופה לנדבר: מה אתה מציע עכשיו?

אורי הלפרין: המנכ"ל התחייב אז והוא נתבע תביעה אישית על ידי חברת טלאול בצפת מכיוון שהוא לא עמד בהבטחות שלו.

אורי הלפרין: סליחה שאני אומר את זה אבל הוא עשה את זה בצורה חד צדדית בסתר.

אורי הלפרין: אף אחד מהעובדים לא ידע, ההסתדרות לא ידעה מזה.

אורי הלפרין: ואז מה שקרה היתה התחייבות של המנהלה חד משמעית להוריד את המענה הטלפוני מהסניפים כי העובדים סך הכול בעצם היו בין שתי סיטואציות.

אורי הלפרין: מצד אחד עובדים רוצים לתת מענה, מצד שני הקהל דורש יותר.

אורי הלפרין: המענה זה דבר אחד אבל מה שחשוב לקהל אלה הן התביעות שמגישים שיטופלו במלוא המהירות.

אורי הלפרין: לכן הורידו את המענה מהעובדים, העבירו את זה לצפת מתוך לחץ כזה או אחר, ובזה נולד הסיפור הזה של צפת.

אורי הלפרין: אנחנו התרענו שזה יהיה כישלון.

סופה לנדבר: את ההיסטוריה אנחנו למדנו.

סופה לנדבר: מה אתה מציע עכשיו?

אורי הלפרין: אני מציע את רחובות ודימונה להשאיר כמות שהם, להפך לתגבר אותם.

אורי הלפרין: מכיוון ששם המקצועיות ישנה.

אורי הלפרין: שם אנשים עובדים שנים, הם מקצוענים בעסק הזה.

אורי הלפרין: הנושא של צפת שהפך להיות צורה של נותן שירותים הוא בכלל לא נושא לדיון.

אורי הלפרין: צריך להיכנס למשא ומתן עם ההסתדרות ועם העובדים על מענה יותר הולם לטובת הציבור.

אורי הלפרין: את אלה שנמצאים היום במערכת צריך לקלוט אותם כי יש בינתיים חוק כמו שאמרה שלי.

אורי הלפרין: אי אפשר להתווכח עם חוק.

אורי הלפרין: יותר טוב, פחות טוב, זה החוק.

אורי הלפרין: צריך לקלוט אותם.

אורי הלפרין: אני מפנה אצבע מאשימה לאוצר כי האוצר מערים את הקשיים האלה על הקליטה מאז ומתמיד.

אורי הלפרין: מ-2004 רק יצאו מביטוח לאומי עובדים אם על ידי פרישות מרצון, אם על ידי פרישות טבעיות, כל העובדים שיצאו האוצר לא נתן לקלוט במקומם עובדים.

אורי הלפרין: זה לא היה כזה דבר.

אורי הלפרין: זה מוסד סוציאלי במדינת ישראלי היחידי שנותן שירות לאזרחים.

אורי הלפרין: מרגע שאזרח נולד עד רגע שלא עלינו הוא הולך לעולמו, ופה האוצר בכלל לא צריך לעמוד ולהגיד פה לא תהיה קליטה של כוח אדם.

אורי הלפרין: אנחנו נמשיך בצורה כזאת עוד כמה שנים, ימשיכו לצאת עובדים אם פרישה טבעית או פרישה מרצון, לא יישאר בכלל מהמוסד לביטוח לאומי כלום.

אורי הלפרין: זה מה שהאוצר כנראה מעוניין.

אורי הלפרין: לכן אני אומר שצריך לחץ על האוצר שיבוא מהבית הזה שיתנו תקנים כמה שצריך לביטוח לאומי.

אורי הלפרין: שלא יעשו איתם מקח וממכר של סוסים.

אורי הלפרין: הציבור סובל מזה.

אורי הלפרין: אין מספיק אנשים שיענו, זה סבל לציבור.

אורי הלפרין: צריך כמה שיותר תקנים.

אורי הלפרין: את דימונה ורחובות לחזק אותם ולקלוט אותם בתוך המערכת של הביטוח הלאומי.

אורי הלפרין: תודה רבה.

ירון צרפתי: אני חושב שכל הדברים ברורים פה.

ירון צרפתי: יכולים לעמוד ולעשות עוול מסוים ולהשוות בין דימונה ורחובות לצפת.

ירון צרפתי: אבל זה בכלל לא אותה שיטה של קבלה של מענה טלפוני.

ירון צרפתי: אני לא רוצה שזה יהפוך עכשיו להיות ויכוח שהמנהלה מציגה נתונים שונים ואומרת שהמוקד של צפת טוב.

ירון צרפתי: כי יש בעיה ובבעיה צריך לטפל.

ירון צרפתי: צריך לחפש את הפתרונות כרגע.

ירון צרפתי: והפתרון היחיד מצוי בידי האוצר כי הוא הוביל לבעיה הזאת.

ירון צרפתי: ואנחנו כל הזמן צועקים את זה.

ירון צרפתי: כי אם האוצר יקום היום ויפסיק לחפש לנו שיטות העסקה כאלה ואחרות שיוצרות בלבול במשק ובעצם ביטול מדיניות הרווחה במדיניות ישראל.

ירון צרפתי: צפת זה גוף עסקי.

ירון צרפתי: הוא מקבל כסף על שיחות טלפון.

ירון צרפתי: רחובות ודימונה יש להם זיקה למערכת.

ירון צרפתי: הם רואים את הארגון שלנו כארגון חשוב.

ירון צרפתי: הם חלק מאיתנו.

ירון צרפתי: זה שאומרים לנו שאנחנו עונים שעתיים לכלל המוקדים, מה מצפים מוועד העובדים?

ירון צרפתי: להתעלל באוכלוסייה, לא לענות לקהל?

ירון צרפתי: כן אנחנו נענה לכל אחד שיתקשר וניתן לו בין אם הוא מרחובות, בין אם הוא מדימונה, שהם חלק מאיתנו, ובין אם גוף כמו צפת פונה בבעיה כזו או אחרת.

ירון צרפתי: כי מאחורי הפנייה יש אזרח והמהות של המוסד זה לתת שירות מקצועי ואדיב.

ירון צרפתי: ההצעה שלי זה לתפוס את האוצר אבל שהכנסת תבוא ותיקח אחריות על מדיניות הממשלה בקיצוצי כוח אדם ממשרדי הממשלה ב-2% בשנה.

ירון צרפתי: הכול מתחיל מהבית הזה ואחרי זה זה יורד לפקידי האוצר ולשר האוצר שהיה צריך לשבת פה להביט בעיניים של כל אחד מאלה שיושבים פה ולספר לו למה הוא מקצץ בכוח אדם.

ירון צרפתי: המוסד לביטוח לאומי הוא לא כמו שאר משרדי הממשלה.

ירון צרפתי: המהות היא לא רק הקליטה שבכלל לא צריכה לבוא לדיון פה.

ירון צרפתי: הקליטה היא של כל אחד ואחד מהמוקדנים של רחובות ודימונה.

ירון צרפתי: העניין הוא לעמוד מול מנכ"ל המוסד במקום לתקוף אותה על שהיא נכנסה לפני 7 חודשים למצב נתון ולהגיד לה, את שלוחה של האוצר.

ירון צרפתי: לא, היא לא שלוחה.

ירון צרפתי: קשה לה.

ירון צרפתי: אם היית יושב ושומע אותה.

ירון צרפתי: אני לא שמעתי אותה אבל אני בטוח שאם היו אומרים לה גברתי קחי כוח אדם, את תעשי דברים אחרת, היא תגיד לך כן.

ירון צרפתי: בואו נלך לאוצר, הם האשמים.

ירון צרפתי: בואו נתפוס אותם ומהם ניקח את התקנים.

ירון צרפתי: היו גם ממשלות אחרות שלא נתנו למדיניות הרווחה להתדרדר.

נתן לבון: מנכ"לי הביטוח הלאומי תמיד ידעו להילחם נגד מדיניות האוצר ולא להצדיק אותה.

ניסים מורביה: הצעה זמנית.

ניסים מורביה: לחלק 3 מספרי טלפון.

ניסים מורביה: אחד לדימונה, אחד לרחובות ואחד לצפת.

ניסים מורביה: שאנשים יבחרו לאן להתקשר.

ניסים מורביה: אני חושב שזה יפתור את הבעיה בשלב הראשון.

אביהוא הלוי: עוד חודש בדיוק הולכות להיות מפוטרות, אני מכיר כאן בדימונה, חד הוריות, בנות שהן מפרנסות עיקריות.

אביהוא הלוי: 3500 שקל זה מפרנס עיקרי בדימונה במשפחות מסוימות.

ניסים מורביה: ההצעה שלי לא תאפשר לפטר.

אביהוא הלוי: בכל אופן הבנות פה, אני בן יחיד, נתנו שנים ושעות מהחיים שלהם.

אביהוא הלוי: אני יכול להצביע על בנות שנשארות עד 6 או 7 בערב בשביל להחזיר מענה, ואני הכי מתפלא על המוסד לביטוח לאומי שהיום שהוא ממש נמצא לפני הקו האדום הוא אומר, רגע, כל פעם הוא מביא פיסת מידע.

אביהוא הלוי: השבוע אנחנו נעשה רק ראיון.

אביהוא הלוי: שבוע רק התייעצות לגבי כל בן אדם ובן אדם.

אביהוא הלוי: לפי שנים.

אביהוא הלוי: כל פעם מגיעות פיסות מידע מירושלים מה יהיה עם עתידנו.

אביהוא הלוי: אנחנו נמצאים כרגע בערפל מוחלט.

אביהוא הלוי: אף אחד לא יודע מה ילד יום ואני מצפה מביטוח לאומי שילחם בשיניים על הבנות האלה.

עדה הרצברג: אני באה מכיוון הפוך.

עדה הרצברג: הבעיה שהועלתה כאן על המוקדים היא בעיה מאוד חשובה ואני שומעת אותה וליבי כואב עם הדברים האלה כי אני במשך שנים עסקתי בפעילויות של ועדי עובדים.

עדה הרצברג: אז אני לא יכולה להתפרץ ולהביא את הבעיה של האוכלוסיות המוחלשות שפונות לביטוח הלאומי.

עדה הרצברג: אני יודעת על סוג כזה של אוכלוסייה שהיא אוכלוסייה מוחלשת בגלל גילה.

עדה הרצברג: אני מייצגת כאן את "כן לזקן".

עדה הרצברג: יש לנו כביכול מעמד בינוני במדינה הזאת.

עדה הרצברג: מה זה המעמד הבינוני?

עדה הרצברג: זה אנשים שמקבלים גמלאות.

עדה הרצברג: יש למשל קבוצה אחת של עובדי מדינה שהם נראים כמובנים מאליהם.

עדה הרצברג: הם שקופים.

עדה הרצברג: אנחנו נמצאים במדינה של "הפרד ומשול".

עדה הרצברג: לא כמו שהרומאים אמרו.

עדה הרצברג: אנחנו משסים קבוצות אוכלוסייה זו בזו.

עדה הרצברג: אנחנו משסים עליות שונות אחת בשנייה, ויש לנו את ציבור המורים.

עדה הרצברג: ציבור המורים עובד שנים.

עדה הרצברג: בסוף כשהוא מגיע אל הפנסיה, הפנסיה שלו חתוכה לחתיכות קטנטנות.

עדה הרצברג: מה שאני מנסה להציע זה שהמוסד לביטוח לאומי יחזק את שורותיו ולא יענה תשובות ולא יתחכם שברגע שצריך לדון בדבר יותר לעומקו של עניין אז מיד עונים אבל אם אין מסמך כזה או אין מסמך כזה אין בכלל מקום לדיון.

עדה הרצברג: המוסד לביטוח לאומי הוקם מהכסף של אנשים שמשלמים בעדו ולא רק מתמיכות של האוצר.

עדה הרצברג: כל התפיסה כאן שהמוסד לביטוח לאומי קיים רק מתקציב של האוצר היא בכלל לא נכונה.

עדה הרצברג: חלק מסוים מהתקציב של המוסד לביטוח לאומי זה תקבולים מעובדים.

סופה לנדבר: אני יודעת שזה היה חשוב לכולם לדבר.

סופה לנדבר: נתתי לנציגים של כל הקבוצות שהגיעו היום לישיבה.

סופה לנדבר: אני רוצה לתת למנכ"לית לענות על כל הדברים.

סופה לנדבר: קודם הסמנכ"לית.

אילנה שרייכמן: אני מוכרחה להתייחס לכמה דברים שנאמרו פה והציגו איזשהו עולם אידילי שהיה פעם והיום כמה הדברים הם נוראים.

אילנה שרייכמן: אני הייתי מנהלת סניף.

אילנה שרייכמן: אני יודעת בדיוק איך היה המענה הטלפוני כשהיה המענה הטלפוני בסניפים מ-1 עד 3, כל הזמן היה תפוס.

אילנה שרייכמן: אי אפשר היה להגיע אלינו.

אילנה שרייכמן: כשפתחו את המוקדים ברחובות ובדימונה כמה טענות היו לעובדים ברחובות ובדימונה על היכולת המקצועית הדלה שלהם.

אילנה שרייכמן: הדברים חוזרים.

אילנה שרייכמן: העובדים האלה עכשיו מתלוננים נגד העובדים בצפת.

אילנה שרייכמן: הדברים האלה כנראה יש להם איזשהו הליך היסטורי.

אילנה שרייכמן: הציבור לא קיבל שירות.

אילנה שרייכמן: העובדים בסניפים לא ענו לטלפונים.

אילנה שרייכמן: הייתי עוברת בחדרים הייתי רואה את הטלפונים מורמים כי הם רצו למהר ולהחליט בתביעות.

אילנה שרייכמן: היתה פה הזדמנות גם להבין באיזה עולם מורכב עובד הביטוח הלאומי.

אילנה שרייכמן: כמה עובדים צריכים להיות מקצועיים.

אילנה שרייכמן: יש לנו 11 מיליון פניות בשנה.

אילנה שרייכמן: אתם מתארים לכם איזה כמות זאת.

אילנה שרייכמן: זה לא יכול לעבוד בלי תקלות.

אילנה שרייכמן: לא יכול להיות שב-11 מיליון פניות תמיד במאה אחוז הכול יהיה בסדר.

אילנה שרייכמן: מוכרחות להיות פה ושם תקלות.

אילנה שרייכמן: אבל אנחנו עושים כל כך הרבה פעולות במשך השנים כדי לשפר את המצב, כדי למצוא עוד ערוצים אלטרנטיביים.

אילנה שרייכמן: הטלפון הוא לא הערוץ היחיד.

אילנה שרייכמן: יש אינטרנט, יש את הקיוסקים שאנשים יכולים לבד לברר לעצמם מה המצב של התביעה שלהם.

אילנה שרייכמן: יש את קבלת הקהל בסניפים שהלכה ופחתה מאז שהפעלנו את המוקד.

אילנה שרייכמן: גם אם אנחנו עכשיו אנחנו נשאיר את כל 80 העובדות ברחובות ובדימונה, אז מה הן יכולות לענות לרבע מיליון שיחות בחודש?

אילנה שרייכמן: אנחנו שחקן יחיד במציאות הזאת?

אילנה שרייכמן: פתחנו את המוקד בצפת כי לא היתה ברירה כי היינו צריכים לתת מענה לציבור.

אילנה שרייכמן: גם אני הייתי בצפת.

אילנה שרייכמן: אף אחד מכול אלה שיודעים להתלונן לא היה בצפת ולא ראה מי הנשים שעובדות שם, באיזה מסירות, באיזה רצון, באיזה מוטיבציה ואיזה פעולות אנחנו עושים כדי להכשיר אותן כפי שהשקענו בעובדות האלה.

אילנה שרייכמן: מה הן נולדו מקצועיות?

אילנה שרייכמן: לעולם גם הן עם כל הידע שלהן לא ישתוו לעובד מקצועי שהוא עובד בתיקים ומחליט בהן.

אילנה שרייכמן: אנחנו לא שחקן יחיד בזירה הזאת.

אילנה שרייכמן: את המדיניות שהממשלה מקבלת והכנסת מצביעה עליה אנחנו צריכים לבצע.

אילנה שרייכמן: אז יש עכשיו מוקד בצפת, יש מוקדים בדימונה וברחובות ואנחנו מנסים למצוא דרך איך את הפניות הפשוטות הטכניות יענו רק בצפת, וכול הפניות המורכבות והמסובכות יותר יענו בדימונה וברחובות ויתנו שירות טוב יותר לציבור.

אילנה שרייכמן: אנחנו עושים הרבה מאוד מאמצים כדי שבכלל הציבור לא יצטרך לבוא.

אילנה שרייכמן: שהתביעות תטפולנה באופן אוטמטי.

אילנה שרייכמן: הרבה מאוד נעשים כבר באופן אוטמטי.

אילנה שרייכמן: קצבאות שאירים מקבלים באופן אוטמטי, מענקי פטירה באופן אוטמטי, דמי לידה באופן אוטמטי, מילואים, קצבת ילדים.

אילנה שרייכמן: כל הדברים האלה כדי שפחות אנשים יצטרכו לבוא למוסד לביטוח לאומי ובזה צריך להשקיע את המאמצים.

אילנה שרייכמן: לצייר את התמונה שקודם היה נהדר ועכשיו הכל נורא תאמינו לי שקודם שענו בסניפים מ-1 עד 3 ובקושי ענו אז היה המצב הנורא.

שירלי אברמוב: אני ציפיתי שתקומי ותפרגני לחברות הנחמדות האלה ולא תאשימי אותן להיפך.

שירלי אברמוב: את השקעת בהן ואת לימדת אותן.

סופה לנדבר: בבקשה נציג האוצר.

אוהד ריפל: כל גוף שעובד מולנו ובצדק אומר שהמצב אצלו לא אופטימלי.

אוהד ריפל: וצריך יותר ונדרש יותר.

אוהד ריפל: לבוא ולהגיד שאנחנו תופסים את הגופים האלה בצוואר זה לא נכון וזה לא הוגן.

אוהד ריפל: יש לנו ויכוחים קשים עם מנכ"לית ביטוח לאומי בין היתר על נושא של העסקת עובדים.

אוהד ריפל: זה לא הויכוח היחיד ואולי אפילו לא הויכוח המרכזי.

אוהד ריפל: יחד עם זה אחרי שניתנה התוספת לשירות.

אוהד ריפל: זה לא שלקחו את רחובות וסגרו את רחובות ובמקום זה הקימו את צפת.

סופה לנדבר: כמה כסף חסכתם למדינה בזמן שפתחתם את צפת?

סופה לנדבר: הרי המטרה היתה לחסוך למדינת ישראל כסף.

סופה לנדבר: שם בזבזו 8 מיליון פלוס ואני לא רואה שיש מזה תוצאות.

קובי כהן: יש לזה תוצאה.

קובי כהן: אנשים שהם נמצאים בבית מרותקים למיטה לא יכולים לקבל שירות מינימלי.

סופה לנדבר: תסביר לנו על כמה תקנים מדובר.

שלי יחימוביץ': בכמה תקנים אפשר לשים את עובדות כוח האדם.

אוהד ריפל: אני לא חושב שזה הפורום הנכון שאני אדבר בו.

שלי יחימוביץ': אני מציעה שנעבור לוועדת חוץ וביטחון.

שלי יחימוביץ': צריך סיווג ביטחוני.

שלי יחימוביץ': סודות מדינה.

אוהד ריפל: הפורום הוא מאוד מכובד.

אוהד ריפל: אני חושב שזה לא נכון בעבודה השוטפת שלנו.

שלמה מולה: אתה חייב להגיד לנו, בלי לזלזל ולהגיד שזה לא הפורום.

אוהד ריפל: אנחנו נמצאים במשא ומתן לא פשוט מול מנכ"לית הביטוח הלאומי ואני מודה שיש לנו לא מעט אי הסכמות גם בנושא של קליטת כוח האדם ולא הגענו עדיין להסכמה על מספר התקנים.

סופה לנדבר: על כמה תקנים מדובר?

שלי יחימוביץ': כמה הם ביקשו?

אוהד ריפל: כמה ביטוח לאומי רצו?

שלי יחימוביץ': על המוקדנים?

אוהד ריפל: אני לא רוצה להטעות את הוועדה ולתת נתונים לא מדויקים.

אוהד ריפל: אני בשמחה אבדוק את הפרוטוקולים ואחזור עם מה היה הביקוש של הביטוח הלאומי.

אוהד ריפל: אני לא נציג ביטוח לאומי ויש פה נציגי ביטוח לאומי שיבואו ויגידו מה דרישותיהם.

אוהד ריפל: בסופו של דבר יש פה מחויבות שלנו לשני דברים.

אוהד ריפל: הדבר הראשון הוא שיינתן שירות.

שלמה מולה: קודם כול המחויבות שלכם למלא את החוק ואת הוראות החוק.

אוהד ריפל: חד משמעית.

אוהד ריפל: חובה למלא אחר הוראות החוק.

אוהד ריפל: ב-30 בספטמבר נכנס החוק ואנחנו מתכננים לעמוד בו.

סופה לנדבר: תסגרו את הסניף בצפת.

סופה לנדבר: יש 8 מיליון.

סופה לנדבר: אפשר לבנות את המשרד שיחזקו את רחובות ודימונה.

שלי יחימוביץ': לא סופה.

שלי יחימוביץ': זה תקציב קניות וזה תקציב כוח אדם.

שלי יחימוביץ': את לא מבינה.

שלי יחימוביץ': בזה הם קונים שירותים וכאן את מדברת על בני אדם.

אוהד ריפל: החקיקה הזאת היא על הבית הזה.

אוהד ריפל: לא צריך להיות הבדל בתנאים בין נותני שירות בחברה פרטית ובין נותני שירות בביטוח לאומי.

אוהד ריפל: ואם מותר על פי חוק לחברה פרטית להוציא את שירות הלקוחות שלה לחוץ אין סיבה שבמסגרת החוק הקיים ובמסגרת המגבלות של הפניות שמותר לעובדי חוץ לעסוק בהם אין סיבה שזה לא ייעשה בביטוח לאומי.

שלמה מולה: קודם כל אני מודה לך שאת מקיימת את הדיונים האלו.

שלמה מולה: אני משתתף בדיון שני פה באופן עקבי.

שלמה מולה: הויכוח הוא ויכוח תפיסתי בין אלה שרוצים להפוך את העובדים לעבדים לבין אלה שאנחנו חושבים שהעובדים לא צריכים להיות עבדים.

שלמה מולה: ולצערי הרב האוצר רוצים להפוך את העובדים לעבדים.

שלמה מולה: אתם לא רוצים שיקבלו תקנים, אתם לא רוצים שיהיו להם פנסיות.

שלמה מולה: לשמחתי הכנסת התעשתה אחרי כמה שנים.

שלמה מולה: אנחנו מחוקקים חוקים ואתם נוקטים בכל דרך כדי להפיל את זה.

שלמה מולה: אתם מפעילים את הגופים המקצועיים שלכם, גם את הביטוח הלאומי, עושים יד ביד כדי לפגוע בעובדים.

שלמה מולה: אתם פשוט עובדים עלינו בעיניים.

שלמה מולה: גם הביטוח הלאומי, גם אתם, לפחות תעשו מאמץ.

שלמה מולה: אני קיבלתי לפחות 3 פניות של בנות מרחובות.

שלמה מולה: הם ביקשו להיכנס לאותן הוראות חוק, לקבל תקן מלא.

שלמה מולה: אומרים להם תעשו מבחנים.

שלמה מולה: מקשים עליהם כדי שיתייאשו, יעזבו וילכו הביתה.

שלמה מולה: מה אתם מתכוננים לעשות בעוד חודשיים?

שלמה מולה: תגידו לנו שאנחנו נדע.

שלמה מולה: מותר לנו כחברי כנסת לבקש לדעת את מה שקורה בדיוק.

שלמה מולה: אתה לא יכול להגיד לנו אני לא מנהל משא ומתן.

שלמה מולה: תגיד לנו בקווים כלליים.

אסתר דומיניסני: אני יושבת פה שעתיים ואני לומדת הרבה מאוד שהמוסד לביטוח לאומי שם לו למטרה לפגוע בציבור, הוא לא רגיש, המנהלים שלו צריכים להיות אידיוטים, יש פה כל כך הרבה נותני עצות.

אסתר דומיניסני: חלק מהעובדות המוצגות פה הן רחוקות מהמציאות.

אסתר דומיניסני: ניתנים פה נתונים של אנשים שאני לא יודעת מאיפה הם לוקחים את הנתונים.

אסתר דומיניסני: מציגים איזשהו מצג שווא כדי להתיפייף במילים.

אסתר דומיניסני: אני רוצה לומר בצורה חד משמעית, נכון שהמוסד לביטוח לאומי במצב הקיים היום איננו מספק שירות מספיק טוב כפי שאני הייתי רוצה לראות.

אסתר דומיניסני: נכון.

אסתר דומיניסני: כדי להשביח את המערכת הזאת צריך לנקוט הרבה מהלכים שאנחנו נמצאים בדרך למימושם אבל הם תהליכים שלוקחים קצת יותר זמן.

אסתר דומיניסני: הם תהליכים שמתחילים בתחילת הדרך.

אסתר דומיניסני: איך מגישים תביעה ולמה בכלל צריך להתקשר כל כך הרבה, למה לוקח זמן.

אסתר דומיניסני: כל הדברים האלה קשורים אחד בשני.

אסתר דומיניסני: הטכנולוגיה והמוקדים וכל המערכות האלה כולם נמצאים כרגע על סדר היום שלי ואני מקווה שתוך זמן קצר זה הוליסטי, זה לא רק אחד שעומד בפני עצמו, מחייב קשב מחייב טיפול, וזו דרך שלוקחת קצת זמן.

אסתר דומיניסני: אי אפשר להשיט ספינה כל כך כבדה תוך 4 או 5 חודשים.

אסתר דומיניסני: אנחנו משפרים עכשיו.

אסתר דומיניסני: יש לנו את כל התוכניות ואני מקווה שעוד מעט הציבור יוכל לראות הבשלה של הדברים האלה כדי שיהיו טובים יותר.

אסתר דומיניסני: לעניין הזה של המוקד של הנתונים שאת מציגה שאנחנו משקרים לבג"ץ ואנחנו לא מדייקים.

אסתר דומיניסני: איזו מין הצגת עניין זו?

אסתר דומיניסני: מה אנחנו גוף שלא מחוייב לחוק?

אסתר דומיניסני: משקר בבג"ץ?

אסתר דומיניסני: זה פשוט מדהים.

אסתר דומיניסני: צריך הרבה חוצפה ועוז רוח כדי להציג דבר כזה בכלל.

אסתר דומיניסני: מה שאנחנו הצגנו לבג"ץ ואני עומדת מאחורי כל מילה בעניין הזה שאכן 80% פניות למוקדים הן פניות אינפורמטיביות שאינן מחייבות ידע מקצועי מעמיק.

אסתר דומיניסני: 17% רק מחייבות.

אסתר דומיניסני: עכשיו יש לי נתונים עוד יותר מדויקים.

אסתר דומיניסני: אני רוצה שגם ידע הציבור עם כל השבח והמקצועיות של עובדי רחובות ודימונה 50% מהפניות שנעשות למוקדים האלה לא נענות במוקדים שם מחוסר מקצועיות אלא עוברות לסניפים.

אסתר דומיניסני: אנחנו רואים בסופו של יום שיש פה משהו הרבה יותר עמוק עם רזולוציה שמחייבת אותנו להתמודדות הרבה יותר מעמיקה, כי אני לא רוצה שהבן אדם יבוא 5 פעמים ושלא יתקשר 5 פעמים בטלפון.

אסתר דומיניסני: בכל הצמתים האלה אנחנו מתערבים כי גם אדם ששם אצלנו את הפנייה בתיבה בצדק כעבור זמן מתקשר ואומר, מה עם הפנייה שלי?

אסתר דומיניסני: אני רוצה שהוא יקבל באותו יום אישור אז הוא לא יצטרך אפילו להתקשר כי יהיה לו ביד אישור שקיבלנו את התביעה שלו.

אסתר דומיניסני: כל הדברים האלה מחייבים היערכות ואנחנו מטפלים בזה ועוד מעט הדברים האלה יבשילו ואין ספק שהכול קשור.

אסתר דומיניסני: אני אומרת שוב יש למוסד הזה עובדים מצוינים עם מחויבות גדולה מאוד לציבור וגם העובדים עצמם רוצים לתת שירות לציבור.

אסתר דומיניסני: אני באה הרבה פעמים לקבלת קהל להסתכל מה קורה בקבלת קהל בסניפים שלנו.

אסתר דומיניסני: נכון שבחלק יש תורים.

אסתר דומיניסני: אבל אנחנו עושים עכשיו מרכזים של שירות לקוחות כי אני רוצה שלא יהיו תורים.

אסתר דומיניסני: אני רוצה שהסניפים יהיו פתוחים יותר משלוש פעמים בשבוע בבוקר.

אסתר דומיניסני: הייתי רוצה שיהיה כל השבוע.

אסתר דומיניסני: ואז לא יהיה לחץ ויהיה זמן לדבר עם האנשים.

אסתר דומיניסני: התייחסת פה לנכים.

אסתר דומיניסני: עורקבי יצא.

אסתר דומיניסני: היתה לנו פגישה איתו.

אסתר דומיניסני: ניתנה הוראה על ידי לכל הסניפים שבכל סניף יהיה מסלול ירוק בישיבה לכל הנכים עם שילוט כדי שנכה לא יצטרך לחכות בתור.

אסתר דומיניסני: אנחנו עושים פעולות מתקנות בעניין הזה.

אסתר דומיניסני: אבל יש תהליכים.

אסתר דומיניסני: יש מגבלות תקציביות.

אסתר דומיניסני: יש קיצוצים ויש בעיות תקציביות שאנחנו אלה שמספקים את השירות צריכים להתמודד איתן.

אמיר ירון: איפה ועד עובדים למוקדניות?

אמיר ירון: הן חלק מתוך זה.

אמיר ירון: צריך לשבת איתן בהסתדרות.

אסתר דומיניסיני: אני לא אוהבת לזרוק סיסמאות ומילים יפות.

אסתר דומיניסיני: אפשר לעשות את זה.

אסתר דומיניסיני: אני לבסוף נבחנת בתוצאה ולא במילים היפות שאני אגיד.

אסתר דומיניסיני: זה לא המבחן שלי ואני לא בפריימריז.

אמיר ירון: התשובה הזאת שמענו לפני חצי שנה.

אמיר ירון: הישיבה הזאת נועדה לדעת איפה התקדמנו.

אמיר ירון: במה שונה ממה שהיה פה לפני חצי שנה?

אסתר דומיניסיני: זה לך אני אומרת, אנחנו נקלוט את האנשים שמתאימים למוסד ומסוגלים לעשות את עבודת המוסד במקצועיות.

שלמה מולה: עד עכשיו לא היו לכם אנשים מתאימים?

אסתר דומינסיני: יכול להיות שכולם מתאימים.

אסתר דומינסיני: אם הם כולם מתאימים אז אין בעיה.

אסתר דומינסיני: אם הם כולם עוברים מבחן פשוט של הבנת נקרא, של הבנת עיקר וטפל, ולא איזה מבחן שבא להכשיל מישהו.

שלמה מולה: אם עובד עבד אצלכם יותר משנה שנתיים, בחנתם אותו, עבד, אתם לא יכולים לעשות מכשלה אחרי 7 שנים.

שלמה מולה: זה לא מקובל, לא ראוי, לא נכון, לא אנושי.

אסתר דומינסיני: אתה לא היית פה בתחילת הדברים ואני הסברתי שאנשים עברו מבחן ברמה מאוד נמוכה של מוקדן ואנחנו דורשים היום רמה של תומך מידע שהוא רמת יכולת יותר גבוהה.

אסתר דומינסיני: בסופו של דבר זו לא קריזה שלנו.

שלמה מולה: אבל הוא עבד 7 שנים.

שלמה מולה: הוא צבר ניסיון.

שלמה מולה: אין לזה משמעות?

אסתר דומיניסיני: אני ראשונה שבעד זכויות עובדים אבל גם לאזרחים יש זכויות.

אסתר דומיניסיני: וצריך בסוף שתהיה הלימה בין זכויות העובד לזכויות האזרח.

אסתר דומיניסיני: וזכויות האזרח נמדדות בזה שאותו עובד הוא עובד מקצועי ומתאים כדי לשרת את הציבור.

אסתר דומיניסיני: וזכותו של המוסד לבחור את האנשים שאנחנו רוצים שיתנו שירות טוב לציבור.

אסתר דומיניסיני: גם קולו של הציבור צריך להישמע.

אסתר דומיניסיני: ואני לא יכולה היום כשאני באה לסניפים ואני מקבלת תלונות על אנשים שנקלטו לא משנה באיזה דרכים שהם לא מתאימים והם לא יכולים לתת את המענה שהיום התקופה הזאת מחייבת.

אסתר דומיניסיני: לכן ביקשנו לבחון את האנשים.

אסתר דומיניסיני: זכותי לדעת כאחראית למתן השירות שהשירות הזה יהיה על ידי אנשים מתאימים.

אסתר דומיניסיני: ואז ההתנפלות הזאת כאילו שמישהו עושה בכוונה כדי למצוא כאלה שלא מתאימים.

אסתר דומיניסיני: לא זאת הכוונה.

אסתר דומיניסיני: אנחנו באמת לא השלמנו את המהלך של הויכוח עם האוצר.

אסתר דומיניסיני: יש ויכוחים.

אסתר דומיניסיני: בבקשה אתה יכול להביא לי את כל התקנים.

אסתר דומיניסיני: אדון אריאל יעקובי יכול להביא לי את כל התקנים?

אסתר דומיניסיני: כל הכבוד שיביא.

ירון אמיר: חצי שנה מאז הישיבה הקודמת היתה כוונה שתציגי את התוכנית שנוכל לדעת לאן אנחנו הולכים כי אנחנו רוצים לעשות הכול בסופו של דבר שגם הציבור ייהנה.

ירון אמיר: מבחינתנו זה עובר דרך העובדים.

ירון אמיר: תציגי תוכנית, תגידו לנו.

ירון אמיר: אתם כשלתם לא אנחנו.

אסתר דומיניסיני: יש לי תוכנית וכדי שאני אוכל לממש אותה, אנחנו מבזבזים הרבה זמן על זה שאתם מעכבים, נתתם הוראה לבנות לא להיבחן.

אסתר דומיניסיני: הוגש צו מניעה שהוסר.

ירון אמיר: תורידי מהם את המתח, זה עובדים שלך.

ירון אמיר: תהיו קצת רגישים לעניין הזה.

ירון אמיר: היינו פה לפני חצי שנה.

ירון אמיר: עוד חודשיים הן הולכות הביתה.

ירון אמיר: הן חרדות.

ירון אמיר: הן רוצות לדעת מה קורה איתן.

אסתר דומינסיני: אני עוד לא הוצאתי מכתב פיטורים לאף אחד.

אסתר דומינסיני: וכן אנחנו חיים בעולם שיש לחצים.

אסתר דומינסיני: גם עליך וגם על כולם.

אסתר דומינסיני: אנחנו לא הודענו לאיש ולא הוצאנו אף מכתב פיטורים.

אסתר דומינסיני: אני רוצה לעשות את הבחינות.

אסתר דומינסיני: אני רוצה לראות כמה אנשים מתאימים יש לי.

קובי כהן: שנתיים אנשים רוצים שירות ולא מקבלים.

קובי כהן: פנינו לכאן לוועדה בשם ציבור שנמצא במצוקה.

קובי כהן: היה כאן שר הרווחה.

קובי כהן: היו כאן דיונים מקדימים.

קובי כהן: זה הדיון השלישי או הרביעי.

קובי כהן: שנתיים אנשים מחכים משוועים לפתרון.

קובי כהן: ישנם אנשים מרותקים למיטה שהדרך היחידה שלהם לקבל פתרון זה דרך המוקד הזה.

קובי כהן: והיום אין פתרון.

קובי כהן: הפתרון שמקבלים בצפת אלה הן תשובות לא לעניין.

אסתר דומינסיני: תסלח לי, אתה פשוט מציג מצג לא נכון.

אסתר דומינסיני: מה זה התשובות שמקבלים בצפת?

אסתר דומינסיני: מה שצפת לא יודעים לענות עובר לרחובות ומקבלים תשובות.

אסתר דומינסיני: אני צלצלתי למוקד.

אסתר דומינסיני: אמרו לי גברת, יש עומס נחזור אלייך תוך 24 שעות.

אסתר דומינסיני: אכן ביום שישי התקשרו אליי בחזרה, אמרו לי גברת השארת טלפון, מה את רוצה?

אסתר דומינסיני: אז אם אדם מקבל תשובה כעבור 24 שעות זה אומר שהוא לא מקבל תשובה?

אסתר דומינסיני: הלוואי וכל מוסדות ישראל יתנו תשובה תוך 24 שעות.

ירון אמיר: אני מניח שעל פי תפישתך העובדים האלה ישרתו את הציבור וגם את הביטוח הלאומי.

ירון אמיר: אני מבקש שתצטרפי להחלטה שאומרת שכל העובדים האלה ייקלטו במסגרת הביטוח הלאומי.

ירון אמיר: אחר כך ביחד עם הוועדה ננהל את הקרב מול האוצר אבל קודם כל נקבל החלטה כאן בוועדה שהוועדה קוראת לקלוט את כל העובדים האלה כעובדי הביטוח הלאומי כדת וכדין.

ירון אמיר: את מתנגדת?

אסתר דומינסיני: אני מתנגדת כי אני לא יודעת מה היכולות שלהם.

אסתר דומינסיני: אחרי שאני אבחן אותם אני אחליט את מי אני קולטת.

סופה לנדבר: אני מכבדת אותך ואני יודעת שהתפקיד שלך הוא מאוד לא פשוט ומאוד קשה ואני יודעת שכל הדברים שאת צריכה לעבור בתפקיד החדש הם דברים ממש שקורעים את הלב גם שלך וגם שלנו.

סופה לנדבר: אני מבינה שלדרוש ממנכ"לית חדשה את הדרישות שהיו אחרי החלטות פוליטיות זה די מוגזם ובגלל שיש לחברי הכנסת הרגשה ולשלי יחימוביץ יש לנו אחריות מול הציבור שפונה לביטוח הלאומי ויש לנו אחריות לציבור העובדים שנמצאים כאן ופונים אלינו.

סופה לנדבר: בגלל זה יש לנו מחשבה שצריכים לחזק את דימונה ורחובות.

סופה לנדבר: צריכים לקלוט עובדים לפי חוק.

סופה לנדבר: בגלל שעד כה לא קיבלנו דברים ברורים לא מהאוצר ואני רואה את הדברים שלך כדברים חמורים.

סופה לנדבר: מה זה זה לא הפורום?

סופה לנדבר: אנחנו חברי כנסת לא הפורום בשבילך.

סופה לנדבר: זה קצת מוגזם.

סופה לנדבר: בגלל זה את הישיבה הבאה נקיים עם השר בוז'י הרצוג כי זה תיק שלו ולהחליט בסופו של דבר צריך שר ולקבל החלטות פוליטיות וציבוריות הוא צריך.

סופה לנדבר: אנחנו נקיים ישיבה ראשונה אחרי הפגרה יחד עם השר.

שלי יחימוביץ': גברתי יושבת הראש זה מאוחר מדי.

סופה לנדבר: אז אנחנו נעשה את זה בפגרה.

סופה לנדבר: אנחנו ממבקשים מהמנכ"לית להיפגש עם העובדים.

סופה לנדבר: זה דבר ראוי ויכול למנוע המון דברים שעומדים בדרך.

סופה לנדבר: בכל זאת אלה אנשים ששנים רבות משרתים את הציבור וצריכים לעובדים בצורה אחרת.

סופה לנדבר: יחד עם ההסתדרות תשבו עם העובדים.

סופה לנדבר: יכול להיות שהדברים שתשמעי ותקלטי שם בפגישה ישנו את דעתך.

סופה לנדבר: מה אתה ביקשת?

ירון אמיר: אני ביקשתי שתתקבל החלטה שקובעת שהוועדה קוראת למוסד לביטוח לאומי לקלוט לאלתר את כל העובדים במסגרת היותם עובדים על פי החוק.

שלמה מולה: אין לי שום בעיה עם זה.

סופה לנדבר: בהמלצות שלנו אנחנו קוראים למוסד לביטוח לאומי לקלוט את העובדים.

שלי יחימוביץ': וגם באופן מיידי להידבר עם נציגות העובדים, דבר שמשום מה לא קורה, זה אבסורד.

סופה לנדבר: וממשרד האוצר אנחנו רוצים לקבל דחוף את הדבר הסודי הזה שלא צריך להגיע לאוזנינו.

סופה לנדבר: תודה רבה.